Telefilem Jerat

Jerat, sebuah telefilem ulang siaran akan ditayangkan di Slot Cerekarama TV3 Sabtu ini 14 Ogos 2021. Telefilem Jerat menampilkan lakonan Adam Lee, Mona Alen dan ramai lagi di bawah arahan Sharidan Popeye.
TELEFILEM JERAT
Waktu tayangan : 14 ogos 2021 (Sabtu) , jam 10:00 malam
Siaran TV : Slot Cerekarama TV3
Pengarah : Sharidan Popeye
Produksi : Electrovision Sdn Bhd
SINOPSIS JERAT
Mengisahkan tentang tiga sahabat Iris, Najihah dan Angie yang berusia sekitar 30-an. Mereka semua rapat atas dasar kerja. Iris, anggota polis berpangkat inspektor. Angie seorang wartawan. Najihah pula seorang peguam hebat.
Tiga padanan profession ni secara tak lansung sentiasa saling bekerjasama menyelesaikan banyak kes jenayah terutama pemerdagangan manusia. Dalam masa yang sama, Iris sibuk dalam membuat persiapan perkahwinananya dengan Faris seorang ahli perniagaan yang berjaya.
Selepas berkahwin dan pulang dari berbulan madu, Iris dikejutkan oleh berita kematian dua sahabatnya iaitu Angie dan Najihah.
Kehilangan mereka membuatkan Iris bangkit untuk mencari pembunuh sahabatnya dengan bantuan Faris.
Iris yakin kes pembunuhan Najihah dan Angie ada kaitan dengan kes yang sedang dalam disiasatnya. Siasatan tersebut membawa Iris kepada suspek utama.
PELAKON DAN WATAK
Adam Lee sebagai Faris
Mona Allen sebagai Iris
Julia Farhana Marin
Nina Kho
Ridzuan Hashim
Lan Siro
Cha Oi


Telefilem Panjak 7

Panjak 7, telefilem cerekarama TV3 2020 yang akan diulang tayang pada hari Sabtu ini  21 Ogos 2021 jam 10:00 di slot cerekarama TV3.
Telefilem Panjak 7 menampilkan berisan pelakon Sabri Yunus, Izzue Islam, Saidi Sabri, Adrea Abdullah, Asrul Faizal, Along Eyzendy, Zarina Zainoordin dan ramai lagi di bawah arahan Sabri Yunus sendiri.
TELEFILEM PANJAK 7
Waktu siaran : 21 Ogos 2021 (Sabtu), jam 10:00 malam
Siaran TV : Slot Cerekarama TV3
Pengarah : Sabri Yunus
Produksi : Noah Arjuna Sdn Bhd
SINOPSIS PANJAK 7
Mengisahkan tentang kehidupan Tok Dalang Wayang Kulit yang bernama Pak Ngah Agel. Pak Ngah Agel terkenal sangat terkenal di Kelantan. Kehidupan Pak Agel mula diuji dan bermasalah bila panjak-panjak (pemuzik) wayangnya seorang demi sorang membuat onar.
Bermacam macam karenah panjak yang terpaksa Pak Agel hadap. Hanya Pok Jak (pemain serunai) satu-satunya yang memahami Pak Agel.
PELAKON PANJAK 7
Sabri Yunus
Izzue Islam
Saidi Sabri
Adrea Abdullah
Asrul Faizal
Along Eyzendy
Zarina Zainoordin


Telefilem Santau Maut

Santau Maut, telefilem ulang siaran akan bersiaran pada hari Sabtu ini 28 Ogos 2021  jam 9:00 malam di Astro Citra dan Citra HD. Tayangan pertama pada 7 Mac 2020 lalu. Telefilem Santau Maut lakonan Syafie Naswip, Sharifah Aryana, Lydiawati, Nur Farisya dan ramai lagi.
TELEFILEM SANTAU MAUT
Waktu siaran : 28 Ogos 2020 (Sabtu), jam 9:00 malam
Siaran TV : Astro Citra & Citra HD
Penulis skrip : Ashik Afendey
Pengarah : Azmir Afandi
Produksi : MS Digital Studio Sdn Bhd
SINOPSIS SANTAU MAUT
Mengisahkan tentang tiga beradik, Tuah, Anggerik dan Dahlia yang dipanggil untuk menziarahi orang sakit yang tidak dikenali mereka di sebuah kampung.
Kehadiran mereka bertiga ke rumah orang sakit tersebut membuka kisah gelap yang berlaku 15 tahun dahulu dimana ketika itu keluarga mereka menjalankan perniagaan makanan. Dalam tempoh tersebut, mereka telah mengalami pelbagai peristiwa aneh yang mengancam nyawa ibu mereka.
PELAKON DAN WATAK
Syafie Naswip sebagai Tuah
Sharifah Aryana sebagai Anggerik
Nur Farisya Farid Iqmal sebagai Dahlia
Lydiawati sebagai Maznah


Telemovie Holiday Aji Tom

Holiday Aji Tom, sebuah telemovie berkisarkan tentang kekeluargaan lakonan Jalil Hamid, Syafiq Kyle, Bunga Isme, Safwan Nazri, Syuhaida Abraz (Dottie), Imran Aqil, Tengku Zara dan ramai lagi.
Telemovie Holiday Aji Tom lokasi penggambarannya di extreme park Biluthills @Bilut Extreme Park Bentong Pahang. Satu tempat Holiday Aji Tom seisi keluarga yang menarik.
TELEMOVIE HOLIDAY AJI TOM
Waktu siaran : Ahad, 29 Ogos 2021, jam 9:30 malam
Siaran TV : Awesome TV
Pengarah : Aidilfitri Mohamed Yunos
Produksi : Tsar Asia Sdn Bhd
SINOPSIS HOLIDAY AJI TOM
Aji Tom (Jalil Hamid) seorang bapa tunggal yang garang dan tegas. Oleh sebab itu, hubungan dia dengan anak anaknya iaitu Jamil (Syafiq Kyle), Safuan (Safwan nazri) dan Sofia (Bunga Isme) menjadi renggang.
Aji Tom mendapat idea untuk merapatkan kembali hubungan mereka sekeluarga sama seperti semasa isterinya masih hidup. Dia memerintah anak-anaknya pulang ke kampung sekiranya mahu menjadi pewaris harta Aji Tom.
Setibanya mereka di kampung, Aji Tom mengajak seluruh ahli keluarganya untuk pergi bercuti. Percutian yang dirancang itu bertukar menjadi huru-hara. Bermacam-amcam insiden lucu tak diingini berlaku. Kemudian anak-anak Aji Tom pulak menghadapi konflik masing-masing.
PELAKON DAN WATAK
Jalil Hamid sebagai Aji Tom
Syafiq Kyle sebagai Jamil
Bunga Isme sebagai Sofia
Safwan Nazri sebagai Safuan
Imran Aqil
Syuhaida Abraz (Dottie)
Tengku Zara
LAGU TEMA (OST) HOLIDAY AJI TOM
Lagu : Mereng
Penyanyi : Bunga Isme


Nampaknya ramai dah update top komentator blog masing-masing. Saya pun tak nak ketinggalan juga update Top 10 Komentator July 2021 Blog Sihatimerahjambu ni.  Terima kasih buat semua rakan blogger yang rajin singgah dan tak lupa tinggalkan komen.
Yang tak singgah, sekali lalu pun terima kasih jugak. Sekurang kurangnya sudi jugak lalu. Tahniah untuk semua top 10 komentator July yang berjaya memasuki carta. Perasan blogger baru masuk carta, blogger CikCappuccion Latte.
Top Komentator July 2021 Blog Sihatimerahjambu
Sha Mohamed:
kasihkuamani.blogspot.com
 (133 comments)
NA :
me-soul-searching.blogspot.com
 (75 comments)
nona sani :
www.nonasani.com
 (74 comments)
Atiqah Najihah :
www.atiqahnajihah.com
 (69 comments)
Amie :
salamisimon1.blogspot.com
 (59 comments)
Cik Cappuccino Latte :
cikcappuccinolatte.blogspot.com
 (55 comments)
Rabiahtul Adawiyah :
rabiadawiyah21.blogspot.com
 (51 comments)
Ako Retna :
anakomak6.blogspot.com
 (48 comments)
Tiara Sapphire :
www.tiarasaphire.com
 (45 comments)
SalbiahM :
blognisalpunya.blogspot.com
 (45 comments)
Jom singgah blog mereka pulak. Jangan singgah saja, berilah sepatah dua kata di blog mereka juga. Mereka antara blogger yang rajin singgah dan tinggalkan komen.
Kesemua link top komentator saya dah masukkan dalam bloglist. Yang ada dalam bloglist macam biasa saya akan lebih kerap komen. Jangan jemu pulak ye. Ada yang jemu ke? Boleh bagitahu siap-siap.
Dari situ, dapat jugaklah saya sumbangkan trafik ke blog awak semua sebagai penghargaan. Untuk pemberian hadiah fasa II, saya akan kira dari bulan July sehingga December 2021.
Alhamdulillah pemberian Fasa I sudah pun selamat sampai ke tangan penerima. Terima kasih kak
NA
 dan
nona sani
 untuk entri penghargaan.


Ubi Getuk atau Ubi Ketuk?

Sebelum saya membebel panjang, nak tanya dulu. Ubi getuk ke ubi ketuk sebenarnya. Confused tau! Siapa tahu silalah jawab. Kalau tak tahu takpe, sama sama lah kita confused gitu.
Tak pernah terfikir pun nak ubi getuk. Dah bawa ubi kayu terlebih dari kampung. Lepas tu pening tak tahu nak buat apa. Buat
ubi kayu rebus cicah sambal tumis ikan bilis
 yang makannya saya sorang je. Encik suami tak makan sangat. Sesuap dua je lah.
Yang dah rebus, 2 bekas dah  bagi anak buah dengan sambalnya sekali. Yang selebihnya dah makan berulang. Tiba-tiba encik suami cakap, buatlah ubi getuk. Ehhhhhh ubi getuk dia makan pulak. Kita ni dah lah tak pernah buat ubi getuk.
Maka mencarilah resipi ubi getuk. Nampak macam mudah je cara membuat ubi getuk. Kebetulan ada kelapa muda parut. Apa lagi, ON terus lah buat ubi getuk. Ubi getuk jawa orang panggil sebab ubi getuk ni sejenis kuih yang popular dalam kalangan masyarakat Melayu Jawa.
Resepi ubi getuk
Ubi kayu rebus *dilenyek
1 cawan kelapa parut
3 sudu gula pasir
Garam, hujung hujung sudu je.
Cara penyediaan
Satukan semua bahan, kemudian kepalkan jadi bebola. Susun atas loyang/dulang.
Bahan salut
tepung gandum
tepung beras
serbuk kunyit sikit je untuk naikkan warna kuning tu
secubit garam
Air sejuk secukupnya
Sukatan agak agak tapi tepung beras kurang sikit dari tepung gandum. Tepung beras ni fungsi dia untuk lebih rangup.
Campurkan semua bahan. Adunan jangan terlalu cair dan jangan terlalu pekat. Kalau pekat sangat nanti dia jadi tebal macam saya buat. Pertama kali buat kan. Tapi okay je pada saya.
Asalkan rasa dia mencapai KPI tekak suami kira lulus lah kan. Lain kali boleh cuba buat lagi kalau rajin. Nak buat bentuk bulat cantik dan tepung salutan nipis sikit. Sekali pandang macam cempedak goreng pun ada.
Ubi getuk ni pun jarang orang jual. Susah nak dapat ubi kayu. Kalau beli pun harganya mahal juga. Jadi, janganlah complaint kalau harga ubi getuk ni mahal seketul pun.
Standard lah harga kuih sekarang. Tak lima posen sebiji tak sah. Tapi ada jugaklah yang murah. Lain peniaga lain harganya lain juga rasanya.


Ubi Kayu Rebus Cicah Sambal Tumis Ikan Bilis Belimbing Buluh Tomato Cherry

Kemain panjang pulak tajuk entri ni. Sebab nama sambal tu panjang sangat. Semua nak letak, jadilah terpanjang tajuk dia. Stok
sambal tumis ikan bilis
masih ada lagi. Ubi kayu rebus pun dah siap siap pesan kat suami beli ubi kayu sikit.
Memang betul betul sikit belinya. 2 ketul ubi kayu yang sebesar lengan budak. Lain kali kalau pesan kena spesifik sikit besar mana nak berapa semua. Kannn...Takpelah, kira okay dah tu sebab ubi kayu rebus ni saya nak makan sorang je. Dia tak makan pun.
Cukup cukup untuk saya makan sorang je lah. Bila rebus tu bolehlah 2 kali makan. Syukurlah isi ubi kayu tu elok. Masa rebus agak pelik jugak ubi kayu tu jadi warna kuning. Kenapakah? Tak elok ke ubi kayu ni?
Lepas tu saya pun google lah kenapa ubi kayu rebus jadi warna kuning. Rupanya bukanlah tak elok tapi mungkin yang dibeli tu ubi kayu kuning. Memang ada eh jenis ubi kayu kuning?  Baru tahu wujudnya ubi kayu kuning. Selama ni jumpa dan makan ubi kayu putih je. Lambat tahu betul!
Jumpalah
info tanaman ubi kayu kuning
 di blog Warisan Petani. Dari ciri-ciri tu saya rasa betullah tu ubi kayu kuning yang dibeli ni. Memang jenis tidak berkayu.
Sesetengah tempat makan ubi kayu rebus kelapa parut dan gula merah. Tapi saya tak pernah makan dengan kelapa parut atau gula merah. Saya membesar makan ubi kayu rebus dengan cara makan dengan sambal tumis ikan bilis.
Itu yang tak biasa makan dengan kelapa parut dan gula tu. Kalau dihidangkan saya makan je. Tak ada masalah.
Ubi kayu, selain direbus sedap juga buat ubi kayu rebus goreng. Cicah sambal kicap. Terpaling sedap dah tu cicah sambal kicap. Orang Johor kan, mana boleh lari dengan sambal kicap.
Kali terakhir makan
ubi kayu rebus cicah sambal tumis ikan bilis
 bulan Jun lepas. Makan sorang sorang jugak. Dah orang tak suka makan, kita makanlah sorang sorang. Kita juga yang untung dapat makan lebih. Kann...


7 Pantai Menarik di Langkawi

Sejak Langkawi dah dibuka untuk pelancong, mesti dah ramai merancang untuk bercuti di Langkawi. Pantai, salah satu tempat yang menarik di Langkawi. Kebiasaanya Pantai Cenang lah jadi tarikan utama pelancong bila sampai di Langkawi.
Selain Pantai Cenang, boleh kunjungi pantai-pantai menarik yang lain di Langkawi.
baca juga :
tempat menarik di Kedah
7 pantai menarik di Langkawi
Pantai Cenang
Pantai Tanjung Rhu
Pantai Kok
Pantai Pasir Hitam
Datai Bay
Pantai Pasir Tengkorak
Paradise 101
1. Pantai Cenang
Pantai Cenang menjadi tarikan utama pelancong disebabkan terdapat hotel menarik di pantai Cenang Langkawi, aktiviti menarik di Pantai Cenang Langkawi dan juga tempat makan menarik di pantai Cenang Langkawi.
2. Pantai Tanjung Rhu
Tanjung Rhu merupakan sebuah tanjung dan sebahagiannya pantai yang landai dan indah di timur laut pulau Langkawi, Kedah, Malaysia. Pantai Tanjung Rhu agak terpencil jauh dari keramaian yang memiliki pemandangan air biru zamrud yang cantik. Pemandangan indah Pantai Tanjung Rhu sebuah pantai yang bersih, suci dari pencemaran.
3. Pantai Kok
Pantai Kok merupakan sebuah teluk yang indah dikelilingi alam semulajadi yang indah seperti bukit batu kapur dan hutan hujan. Lokasinya terletak di barat Pulau Langkawi, Kedah yang sering menjadi tumpuan pasangan berbulan madu sambil menikmati permandangan matahari terbenam.
4. Pantai Pasir Hitam
Permandangan yang indah di Pantai Pasir Hitam, lokasinya berhampiran dengan Air Hangat dan Kuala teriang.
Pantai Pasir Hitam, sebuah pantai yang unik terbentuk hasil paduan beberapa mineral, seperti turmalin, ilmenit, dan zirkon, dengan batuan granit menyebabkan pasirnya berwarna hitam. Komposisi geologi utama pulau ini ialah granit, batu kapur, syal, dan batu lanar.
5. Datai Bay
Datai Bay sebuah pantai yang exclusive di Langkawi. Memiliki pasir putih yang cantik dan permandangan yang indah disekelilinginya.

6. Pantai Pasir Tengkorak
Pantai Pasir Tengkorak merupakan pantai yang sangat cantik. Pantainya juga tenang kerana jauh dari kesibukan kota dan sering menjadi tumpuan pengunjung.
7. Paradise 101
Paradise 101 merupakan pulau persendirian dan terdapat pelbagai aktiviti menarik disini seperti menaiki jet ski, banana boat, parasailing dan macam-macam lagi.
20 tempat menarik di Langkawi
Dataran Lang
Pantai Cenang
Underwater World
Air Terjun Telaga Tujuh
Pulau Dayang Bunting
Gunung Mat Cincang (Skybridge, Cable Car, Skyglide)
Makam Mahsuri
Telaga Mahsuri
Beras Terbakar
Telaga Air Hangat
Bird Paradise
Taman Marin Pulau Payar
Island Hopping
Taman Buaya
Langkawi Wildlife Park
Taman Agro Mardi
Telaga Harbour Park
Kilim Geoforest Park
Pantai Pasir Tengkorak
Tanjung Rhu
credit photo & info :
Safartrips


Accesories Rambut MR.DIY, Nak 1 je Tapi TERbeli lebih

Perempuan kalau dia dah masuk MR.DIY, dari nak beli satu barang jadi berbarang-barang dia angkut. Kan? Termasuklah yang bercakap ni. Eh, menaip.
Pantang dapat lepas masuk MR.DIY. Itu nak, ini nak! Sebenarnya malas nak keluar tapi sebab sepit rambut patah, dia jadi macam satu masalah besar pulak. Sepit rambut je kot, kan? Nak kirim dengan suami nanti tak berkenan pulak.
Bukanlah alasan nak keluar pun, nak keluar pun malas sebenarnya. Malas nak bersiap pun satu hal jugak. Kalau boleh nak ada pintu doraemon je, bukak pintu dah sampai. Kan senang macam tu!
Kejadian ni dah jadi sejarah pun, keluar rumah masa Hari Merdeka haritu. Alang-alang keluar ada urusan lain. Sekali kan je.
Accessories rambut ni saya suka beli accessories rambut mr.diy je. Kedai accessories rambut yang murah dan ada banyak sangat pilihan. Lebih puas hati beli sendiri dan boleh feel material, ketahanan accesories tu.
Niatnya nak beli sepit rambut je sebab patah tu. Tak suka ikat rambut sangat. Nanti rosak rambut. Lebih suka gunakan sepit rambut. Pakai tudung je baru guna hair band.
Tahu-tahu terbeli sikat dan hair band tu. Hair band ni dia macam brooch jugak perangai dia. Beli banyak mana pun tetap akan menghilang entah kemana.  Suka jenis hair band macam ni, tahan lama kalau tak hilang lah.
Terberkenan dengan sikat kayu tu. Macam cantik je. Macam elok je. Jarang guna sikat sebenarnya. Sebab bila dah shampoo dan guna moisturiser lebih mudah nak manage rambut. Guna jari pun boleh. Taklah tersekat sampai skala 6 tu.
Nak rambut elok silalah pakai shampoo dan moisturiser sekali. Kalau pakai serum rambut lagi bagus. Dulu rajin pakai serum tapi rasa kurang best bila kulit kepala cepat berminyak even serum pakai sikit hujung rambut je.
Berjela jela pulak cerita pasal rambut dan accesories. Tak tahu nak update apa. Dua dua laki bini tak sihat. Isnin haritu suami kena hujan, payung tertinggal dia lupa letak semula dalam kereta.
Sudahnya selasa dan rabu demam. Terpaksalah cuti. Kalau ada gejala ni memang tak lepas lah nak buat kerja. Semalam saya pulak terjangkit demamnya tu dengan pakej pening kepala.
Seharian bantai tidur je lah. Bangun makan, mandi dan solat je. Makan pun order food delivery by foodpanda. Order nasi lemak dan
bubur MB
 stand by kalau rasa tak selera makan. Alhamdulillah harini macam dah okay sikit.
Bolehlah jalan jalan ke blog, semalam dah cuti blogwaking. Nak jalan keluar rumah bila hari cuti memang taklah kan. Even sihat pun tak keluar jugak. Dah biasa dok rumah gitulah jadinya. Kalau bercuti pun nak stay hotel je lah nanti. Beli makanan tapaukan saja.
Belek belek hotel sampai hujung bulan ni banyak yang last room. So kita tengok bulan depan macamana pulak.


Air Soya Panas Dan Tau Fu Fah

Ada soya panas, mesti akan ada tau fu fah. Betul tak? Soya panas ni susah betul nak dapat. Sebelum COVID-19 ada pasar malam senanglah sikit nak membeli. Baru-baru ni suami bawa balik sebungkus soya panas dan tau fu fah.
Tahu tahu je kegemaran isteri. Kita pun apalagi, senyum sampai telinga dapat minuman dan makanan kegemaran.
Lama betul tak dapat minum air soya panas. Nikmat tak  terkata. Dulu rajin gak beli soya instant bancuh tu. Sedap jugak. Tapi sejak tular keburukan minum soya. Terus saya rasa kurangkan minum.
Tapi sebenarnya keburukan minum soya tu jenis soya yang diubah suai secara genetik ataugenetically modified organism (GMO). So kenalah pilih minuman soya yang terbaik. Sebaiknya minum yang asli  lahkan.
Sebenarnya banyak je kebaikan soya ni. Pernah dengar dulu kalau nak anak cantik kulit putih mulus, masa mengandung amalkan minum soya. Orang dulu macam-macam petua dan mitos.
Tengok  orang buat  air soya ni macam leceh betul. Nak rendam, asingkan kulit,  kisar, tapis lagi. Banyak kerja. Memang taklah nak buat sendiri. Melainkan kalau tiba tiba rajin dan banyak masa nak dihabiskan.
Air soya sebungkus RM3, dapatlah lebih kurang 1 jug kecil yang hampir penuh. Biasanya kalau bungkus sampai rumah dan suam-suam dah. Bila minum terus suam suam tu yang sedap tu. Satu cawan mana cukup, kan.
Beralih ke tau fu fah pulak. Sekarang harga dah RM2.50 sebekas. Jangan terkejut ye. Sejak dua tiga menjak ni dah biasa barang makanan naik harga. Bukan sesuatu yang pelik lagi.
Zaman kecik dulu bulan puasa mesti beli tau fu fah ni. Dulu RM1-RM1.50 kot. Satu bekas ni memang tak cukup kalau share. Boleh buat gaduh kalau ada yang habiskan tak sempat merasa.
Tapi sekarang beli satu kongsi berdua. Sharing is love gitu. Suka makan part bawah manis manis gula melaka. Sedapnya! Nak menangis makan benda sedap yang dah lama tak makan. Dramatic pulak eh.


Ayam Buttermilk Susu Segar Cheese

Sambal tempoyak daun kayu sudah, ketam goreng berempah sudah, masak pucuk paku pun sudah. Nak masak apa lagi ek? Alang-alang dah ambil daun kari balik Pilah haritu, dan dan rasa macam nak buat ayam
buttermilk
 pulak. Sebabnya stok
chicken popcorn
 pun ada.
Senang bila dah ada
ready made chicken popcorn
ni. Tak perlu nak buat dari asas potong ayam dan goreng salut tepung.
Kebetulan juga stok susu segar kotak kecil tu masih ada stok lagi. Dapatlah kita buat ayam
buttermilk
 susu segar. Sebelum ni nak buat juga ayam
buttermilk
 tanpa daun kari tapi macam tak best pulak kalau tak letak daun kari.
Dah ada daun kari, apa tunggu lagi. Kita masaklah. Eh..selain daun kari,
cheese
 juga mainkan peranan penting juga untuk rasa ayam
buttermilk cheese
 yang sedap dengan susu segar dan aroma daun kari.
baca juga :
resipi ayam buttermilk simple
Saya dah kongsikan resipi sebelum ini, jadi boleh rujuk dalam link di atas ye.
Suka jenis sos ayam
buttermilk
 susu segar dan
cheese
 sebab lebih pekat. Ayam
buttermilk
sesuai makan dengan apa? Sesuai makan dengan nasi panas panas. Dan sebaiknya makan selepas dimasak sebab bila sejuk
cheese
 akan membeku dan kurang sedap.
Siap lauk permintaan encik suami. Dah ambil daun kari dan bahan-bahan pun ada, tak kan tak masak pulak kan.


Ayam Masak Black Pepper Campur Cendawan Shiitake Kering Simple

Minggu ni macam minggu rajin masak. Belum membeli makanan luar lagi kot minggu ni. Bagus lah kan? Selagi ada mood masak kita masakkan je lah. Jimat pun jimat ye tak?
Macam biasa, sebelum sampai rumah encik suami akan call dulu tanya nak makan apa nak masak apa. Senang dia plan nak singgah membeli barang atau beli makanan.  Lama betul saya berfikir nak makan apa nak masak apa.
Hmm...otak tak jugak berjalan. Jalan lembap macam kura-kura jugak.
Saya tanya semula, nak makan apa? Ayam yang isi tu ada lagi kan? Soalan dijawab dengan soalan juga. Masak ayam  black pepper lah katanya. Okay setuju je lah sebab saya pun tak ada idea nak masak apa untuk makan malam hari Rabu haritu.
Laju saya keluarkan isi ayam bahagian dada yang dah diasingkan. Malas nak defrost guna microwave, saya rendamkan je guna kaedah thawing biasa sebab bahagian dada ayam ni kejap je dah lembut.
Kebetulan ada stok cendawan shiitake kering lebihan masak
sizzling yee mee
. Macam sedap pulak ayam black pepper campur cendawan shiitake. Kombinasi rasa yang sedap. Saya keluarkan dan rendam  dalam air bagi lembut. kemudian potong memanjang.
Ayam black pepper campur cendawan shiitake simple
Isi ayam bahagian dada (potong memanjang tak nipis dan tak tebal sangat), basuh bersih. Gaulkan dengan garam dan serbuk kunyit.
Panaskan minyak sikit dalam non stick pan dan masukkan ayam. Taburkan blackpepper siap siap.
Bila ayam dah separuh masak, masukkan hirisan bawang holland dan bawang putih. Nak pedas sikit, saya letakkan juga cili api hijau potong. Terbakar rasa pedas bila blackpepper dan cili api bergabung, meletop!
Agak agak bawang dah garing sikit, saya masukkan cendawan shiitake dan tambah air sikit untuk cendawan betul betul lembut.
Kemudian masukkan sos tiram lebih kurang 2 sudu dan kicap manis sikit lebih kurang 1 sudu. Kacau rata dan biarkan kering sikit baru angkat.
Begitulah cara penyediaan secara ringkas resipi ayam black pepper campur cendawan shiitake simple, masak cara saya.  Mudah, cepat dan sedap.


Bayaran Bantuan Khas Covid (BKC) Fasa I Bermula 6 September 2021

Sepatutnya bayaran
Bantuan Khas COVID (BKC)
 pada bulan Ogos. Oleh kerana dah bertukar kerajaan baru. Maka kerajaan telah umumkan tarikh bayaran BKC baharu. Tarikh bayaran BKC fasa I akan dibayar bermula
6 September sehingga 9 September 2021
.
semakan status BKC 2021 : https://bpr.hasil.gov.my/
Jadual pembayaran Bantuan Khas COVID-19 Fasa I
Kategori : Miskin Tegar
Syarat kelayakan
Isi rumah/ warga emas : RM5,000 dan ke bawah
Bujang : RM2,500 dan ke bawah
Isi Rumah
Fasa I : RM500
Fasa 2 : RM500
Fasa 3 : 300
Warga emas sebatang kara
Fasa 1 : 200
Fasa 2 : 300
Bujang
Fasa 1 : 200
Fasa 2 : RM300
Kategori : B40
Syarat kelayakan
Isi rumah/ warga emas : RM5,000 dan ke bawah
Bujang : RM2,500 dan ke bawah
Isi Rumah
Fasa I : RM500
Fasa 2 : RM300
Warga emas sebatang kara
Fasa 1 : 200
Bujang
Fasa 1 : 200
Kategori : M40
Syarat kelayakan
Isi rumah/ warga emas : RM5,001 hingga RM9,000
Bujang : RM2,501 hingga RM5,000
Isi Rumah
Fasa I : RM250
Warga emas sebatang kara
Fasa 1 : 100
Bujang
Fasa 1 : 100
Pembayaran BKC Fasa I akan dilaksanakan secara berperingkat :
B40 – 6 September 2021
M40 – 9 September 2021
Jumlah Pembayaran bagi fasa 1 BKC
Miskin tegar – RM500
Warga emas sebatang kara – RM200
Bujang miskin tegar / B40 – RM200
B40 isi rumah- RM500
M40 isi rumah – RM250
Warga emas M40 – RM100
Bujang M40 – RM100
Cara Pembayaran
Pembayaran akan dibuat terus dengan pemindahan wang ke dalam akaun yang didaftarkan di bawah BPR/ BPN.
Manakala bagi M40 pula pembayaran mengikut nombor akaun yang didaftarkan dalam urusan percukaian LHDN.
Manakala bagi yang tiada no akaun, pembayaran melalui Bank Simpanan Nasional (BSN).
Tarikh pembayaran BKC 2021
Ada Akaun
Miskin Tegar / B40 - Bayaran mulai 6 September 2021
M40 – Bayaran mulai 9 September 2021
Tiada Akaun
Penunaian di kaunter Bank Simpanan Nasional (BSN) mulai 6 September 2021


Bertahun Lamanya Tak Makan Buah Rambai

Kali terakhir makan buah rambai zaman sekolah rendah ke sekolah menengah entah. Lama dah, kan? Dulu zaman kanak-kanak macam selalu jugak makan buah rambai ni bila tiba musim buah rambai.
Zaman dah berubah, makin lama makin susah pulak nak jumpa buah buahan kampung. Dah termasuk dalam golongan buah-buahan
rare
 lah untuk penghuni bandar. Mungkin di kampung masih mudah nak jumpa lagi buah rambai ni.
Semalam
on the way
 balik rumah dari
Kuala Pilah
, singgah kedai tepi jalan nak beli petai kononnya. Nak buat
sambal tempoyak daun kayu
 lagi. Dah nampak macam-macam tak mungkinlah beli petai je. Beli buah rambai dan beli cempedak jugak.
Seikat petai RM10, seikat buah rambai RM5, cempedak 2 biji 2.6kg. Sekilo RM7. Total RM33. Diskaun 20sen.
Buah rambai
Buah rambai tumbuh segugus. Kulit buah rambai berwarna kuning, atau perang yang berkedut apabila matang dan memiliki dua ulas isi putih antara tiga hingga lima biji benih. Rasa buah rambai bercampur masam manis.
Jangan ditanya buah rambai jenis apa. Bila saya cari dalam internet ada buah rambai hutan, ada buah rambai merah. Yang saya tahu buah rambai jenis yang ini je lah.
Selama ni saya cuma tahu buah rambai sedap dimakan begitu sahaja. Baru baru ni, baru saya tahu buah rambai masak lemak, kulit buah rambai pun boleh buat lauk. Selama ni makan terus buang je kulitnya.
Nak tahu resipinya. boleh rujuk
kulit buah rambai masak lemak cili api
 dapur Abam Kie atau
kulit buah rambai campur dalam ikan masak lemak cili api
 dari dapur kak SA.
Selain itu, jeruk buah rambai pun ada. Tak pernah lagi makan jeruk buah rambai mahupun masak lemak cili api. Makan macam tu je pun dah masam boleh tahan.
Suka jugak makan buah rambai tapi menyampah bila isi ciput je, biji je yang lebih. Membazir betul. Cara makan buah rambai kenalah buang bijinya kan? Ke telan terus je?
Sedih tengok buah rambai ni. Dah lama kot. Nak kupas kulitnya pun susah. Dia punya rasa macam jangan cerita. Terkenyit kenyit mata menahan rasa masam. Haha...
Kira bolehlah kan RM5 seikat untuk merasa. Geram betul tengok ada segala buah. Buah tampoi tu saya tak beli sebab dah beli buah rambai. Encik suami tak makan, saya kena makan sorang matilanakkk...Bila zaman nak habiskan. Lain kali okay!
Ambil gambar dalam kereta je mampu. Malas nak turun, nanti lagi banyak dibeli. Itu nak ini nak. Haha...


Bihun Goreng Ala Ala Bihun Goreng Udang Kering 12 Sudu Teh Gula Viral

Tak ada idea nak masak pagi ni. Nak masak apa ek? Teringat stok bihun baru beli. Tapi sayur tak ada untuk dijadikan rencah. Buat bihun goreng ala ala bihun goreng udang kering 12 sudu teh gula
viral
 tu lah.
Sejak
viral
 haritu memang teringin nak mencuba pun. Alang alang tak ada sayur nak dibuat rencah, bolehlah cuba bihun goreng 12 sudu gula teh tu.  Ala ala je lah sebab saya derhaka dengan resipi asalnya. Tak letak belacan sebab encik suami tak makan belacan.
Tak letak asam jawa saya gantikan dengan sos tomato.
MSG
 saya gantikan dengan serbuk pasti sedap. Tak kisar tapi saya guna kaedah tumbuk bahan bahan dengan lesung batu. Lagi sedap kot kan?
Resipi bihun goreng 2 sudu besar gula versi saya
Bahan-bahan
3/4 bihun rendam dengan air biasa
5-7 ekor udang kering *
3 biji bawang merah
rose
 *
2 ulas bawang putih *
2 sudu cili kering kisar
1 sudu sos tomato
1 sudu sos cili thai (apa apa jenis sos cili pun boleh)
1/4 serbuk kunyit
1/2 sudu teh garam bukit
1/2 sudu besar serbuk pasti sedap
2 sudu besar gula
Minyak untuk menumis
Cara masak bihun goreng
Tumbuk bahan-bahan bertanda *.
Panaskan minyak dan tumis bahan-bahan tumbuk sampai naik bau
Masukkan cili kisar, sos cili, sos tomato, sos cili, serbuk kunyit, garam dan gula.
Kacau rata dan tumis sampai pecah minyak baru masukkan bihun.
Kacau rata, baru masukkan serbuk pasti sedap dan kacau lagi.
Siap! Sedia untuk dihidangkan.
Walaupun derhaka dengan resipi asal. Betullah bagai dikata. Sedap lah cara masakan bihun goreng macam ni. Macam bihun mak mak kita masak dulu. Ala ala bihun kantin sekolah pun ada.
Resipi Bihun goreng bodo
 versi sedap lain macam!
Uniknya rasa bila tambah serbuk kunyit dan gula. Belum lagi rasa tambah asam jawa dan belacan tu. Mungkin rasa dia berbeza sikit.
baca juga :
resipi bihun goreng singapore
2 pinggan untuk sarapan berdua, 1
portion
 lagi untuk bekal suami dan 1
portion
 untuk saya makan tengahari nanti. Senang tak payah fikir nak masak apa dah. Petang nanti baru fikir nak masak apa untuk makan malam.
Resipi asal bihun goreng udang kering 12 sudu teh gula viral
sumber : Mohd Shukur
Yang nak cuba resipi bihun goreng udang kering 12 sudu teh gula
viral
, boleh ikut resipi asal tu.


Bomboloni RM2.50 satu!

Sebelum membeli
iced latte Vietnamese Coffee
, encik suami singgah membeli bomboloni. Nampak kedai jual bomboloni dulu, jadi kita beli lah makanan dulu. Lepas tu baru beli air. Tak kan beli makanan tak beli air. Kang tercekik naya pak karim!
Sedia maklum harga bomboloni amatlah kayangan ye. Jangan expect harga RM1 untuk satu biji donut bulat dengan inti. Itu jarang jarang sekali jumpa. Paling paling murah pun RM1.20-RM1.50. Standard harga yang biasa saya jumpa RM2.
Kenapa mahal? Sedangkan kuih donut je pun. Bahan asasnya tepung, marjerin, gula, garam dan lain-lain. Ikutkan murah lah kan sebab bahan asasnya boleh dikatakan paras barang murah lagi. Yang menyebabkan harga dia macam tu sebab proses pembuatan dan intinya tu.
Even donut bergula biasa tu pun RM0.50 satu kan. Inikan pula bomboloni. So janganlah bising lebih lebih. Nak murah kenalah buat sendiri.

baca juga :
resipi bomboloni khairul aming
Sebenarnya saya agak terkejut juga bila suami cakap RM2.50 satu biji bomboloni. Jarang beli kan donut kayangan ni. Mahalnya??? Bila fikir fikir, orang berniaga biasalah kena kira untung rugi. Mana ada makanan murah sekarang ni. Mana ada orang nak rugi.
Bila harga sebegitu, suami pun pilihlah yang premium flavour macam inti coklat cadbury, nutella dan peanut butter mana-mana yang memang mahal. Baru puas hati membeli dengan harga tu. Plus, dah tahu rasa dia gerenti sedap.
gambau gegau, mencabar sungguh ambil gambar dalam kereta sedang bergerak
Bila rasa, sumpah sedap! Bomboloni yang gebu dan tersangatlah lembut. Isi padat dengan inti bukan hanya naampak dari luar je. Bila gigit, auto inti pun meletop meleleh keluar.
Comot comot dah makan. Tak dapatlah nak kongsi keratan rentas rupa paras donut ni sebab makan dalam kereta. Tak sempat lah nak ambil gambar kan cerita dia.
Yang disaluti nestum tu pun sedap dan rangup. Tapi dalam dia tak ada inti. Donut disaluti coklat dan juga nestum. Sedap gak style bomboloni tak ada inti kat dalam. Tapi bertabahlah ye makan mesti berterabur bila gigit tu.
So far sangat puas hati beli bomboloni ni. Setara dengan harganya. Saya beli kat Nilai Square jugak sebelah jauh sikit dari gerai Vietnamese Coffee tu.
Bomboloni
Bomboloni merupakan sejenis donut berinti yang berasal dari Itali. Perkataan bomboloni berkaitan dengan perkataan Itali iaitu 'bombe' yang bermaksud bom. Disebabkan donut berbentuk bulat dan berinti seolah olah bom yang sedang menanti masa untuk meletop, jadi dinamakan lah bomboloni.
Bomboloni biasa dijadikan sebagai hidangan pencuci mulut atau hidangan makanan ringan waktu petang. Intinya telah dipelbagaikan mengikut citarasa.
Bomboloni nutella
Bomboloni chocolate
Bomboloni kastard
Bomboloni strawberry
Bomboloni orange
Bomboloni kiwi
Bomboloni cream cheese
Bomboloni oreo
Bomboloni pandan
Bomboloni milo tabur
Bomboloni peanut butter
Bomboloni red velvet
Bomboloni blueberry
Bomboloni ni dia punya donut tu lebih kurang donut big apple cuma bomboloni ni versi gemuk dan inti didalam.


Buah Belimbing Buluh Yang Masih Anak Anak

Selamat pagi jumaat yang penuh berkat. Semoga terbuka segala pintu rezeki dan segala pintu kebaikan untuk kita semua serta dipermudahkan segala urusan. Aaaminn...
Seminggu berlalu terlalu cepat. Rasa macam baru je hari Isnin, sedar sedar dah jumaat dah.
Haritu balik kampung, tengok lah pokok buah belimbing kot kot ada buah. Tapi buah belimbing masih anak anak lagi. Saiz belum cukup matang untuk dipetik. Kalau besar dan cukup matang dapatlah saya petik buat stok kat rumah.
Bila dah saiz begini masih anak anak dan bunga pun masih banyak lagi. Tak jadi lah nak petik. Cuma besar sikit tu boleh lah ambil. Tapi sudahnya nak balik tak terambil pulak.
Buah belimbing yang sedang tu memang masam menyengat. Tak sanggup haih nak gigit. Tapi ada sorang anak buah ni, dia makan buah belimbing macam makan buah yang manis je. Kita pulak yang buat muka berkerut kerut menahan rasa masam tu.
Buah Belimbing Buluh
Buah belimbing dari keluarga Oxalidaceae. Sejenis buah yang bermusim jugak. Datang
musim buah belimbing
 meriah buahnya sampai jatuh jatuh kat tanah. Mak saya suka guna buah belimbing untuk hilangkan bau hanyir ikan sungai.
Mak mentua saya macam jarang guna belimbing buluh ni. Terbiar sepi, biasanya saya lah yang akan ambil.
Enak juga dijadikan sebagai ramuan dalam masakan tradisional seperti :
sambal belacan
sambal ikan bilis belimbing buluh
udang masak lemak cili api
daging salai goreng kunyit
daging salai masak lemak cili api
Dan macam macam lagi masakan. Belimbing buluh memang terkenal dalam masakan tradisional orang melayu. Kadang tu lebih suka gunakan belimbing buluh daripada asam keping.
Nama Saintifik buah belimbing buluh, Averrhoa bilimbi. Di Malaysia kita panggil belimbing asam, belimbing buloh, b’ling atau billing-billing. Buah belimbing buluh in english cucumber tree atau tree sorrel India bilimbi.
Sri Lanka : bimbiri
Indonesia : belimbing besu, balimbing, blimbing, or blimbing wuluh
Thailand : taling pling, or kaling pring
Vietnam : khế tàu
Tempat awak panggil nama apa pulak?
sumber : https://herbsinfoblog.wordpress.com/2017/08/23/belimbing-buluh/
Hari ni 10 September 2021 warga Selangor, Kuala Lumpur dan WP Persekutuan dah boleh main rentas negeri tiga tiga ni tanpa sekatan. Jaga diri semua.


Buah Dokong Dahlah Manis, Murah Pula

Masih musim buah lagi ke?  Saya pun tak pasti. Cerita beberapa hari lepas, encik suami keluar membeli buah dokong. Buah dokong yang saya kenal beginilah rupa dia.
Buah dokong vs langsat, buah dokong vs duku
Buah langsat lebih kurang sama tapi kelat. Buah duku pulak kulitnya tebal sikit. Itulah sedikit sebanyak perbezaan antara buah dokong vs langsat vs duku.
Jangan ditanya buah dokong johor ke terengganu ke. Memang lansung tak tahu. Yang saya pasti ini adalah buah dokong rasa yang manis. Ke dukong ejaan dia? Aduh, berganda ganda celaru.
Buah dokong
Kulit dia tak tebal dan tak nipis. Tidak bergetah sangat dan rasa buah yang manis. Saiznya random, ada kecil ada besar. Saya suka makan yang jenis saiz kecil tidak berbiji. Ada orang telah biji sekali tapi saya tak makan biji sekali. Pahit kot!
Perbezaan buah dokong dan langsat yang paling ketara adalah dari segi rasa. Rasa buah dokong manis tapi langsat ada rasa masam masam dan sedikit kelat. Betul tak?
Semua buah dokong ni manis. Ada yang manis amat sampai sakit kepala dibuatnya. Dapat yang manis gila tu terus kepala saya rasa pening. Mujurlah ada rasa yang manis biasa biasa masih boleh ditelan. Dahlah suami beli 3 kilo. RM10 untuk 3 kilo katanya.
Dia pulak tak berapa nak makan sangat. Setakat sebiji dua je. Separuh tu saya suruh encik suami bawa bagi lah sesiapa yang ada.
Dah makan buah dokong ni susah nak berhenti. Ralit makan sampai rasa dah tak larat nak makan baru nak stop. Bahaya betul!
Berbeza betul dengan buah langsat. Makan satu dua biji terus tak nak makan dah sebab masam.


Buah Mangga Lemak Muda Rangup Dan Tak Masam

Stok buah dah habis. Nak beli buah apa ek? Selepas habis fikir, rasa macam nak makan buah mangga lemak lah. Boleh tahan lama sikit. So pesan kat encik suami beli buah mangga lemak muda je lah.
Sebelum ni pernah beli kat sorang kakak tu tapi dah berkali tanya stok tak ada. Kita pun malaslah nak tanya lagi kan. Malas pulak nak beli
jeruk mangga asam boi
 yang dah siap potong tu.
Nak jimat baik beli buah je sebab dah ada stok serbuk asam boi homemade 2 bekas beli haritu. Ada
serbuk asam boi dan serbuk asam boi pedas
 lagi. Pilih je nak yang mana.
baca juga :
resipi jeruk mangga asam boi

Encik suami beli buah mangga lemak muda 3 biji dan 1 biji buah jambu batu dengan harga RM12 untuk semua. Murah ke mahal? Pada saya kira murah lah jika nak dibandingkan dengan beli 2 bekas jeruk mangga tu.
Tapi bila stok buah mangga lemak tak ada, kenalah beli dalam bekas  dah siap potong tu kalau teringin sangat. Saya suka buah mangga lemak ni sebab tak masam lansung dan semestinya rangup! Saya jenis kurang suka mangga manis sangat atau terlebih masak lembik macam tu.
Jenis buah mangga lemak ni nampak je hijau muda tapi tak masam. Dipanggil mangga lemak sebab rasa dia yang agak berlemak. Bila makan tu hujung hujung tu adalah rasa masam sikit. Tapi taklah masam menyengit. Light light je lah.
Sedap tau kalau buat
kerabu mangga
. Rangup dan berlemak. 3 biji ni saya makan sorang je. Lepas beli terus potong siap siap masuk bekas. Kalau lambat potong dia masak pulak. Kalau tak suka makan muda, makan masak pun sedap.
Tapi sebab saya suka muda dan rangup makan dengan asam boi, kenalah potong siap siap letak dalam bekas dan simpan dalam peti ais. Mudah nak makan dijadikan snack.
Encik suami beli buah mangga lemak di gerai Buah Hijau Seremban Gateway. Alang alang balik keluar tol lalu situ terus singgah beli. Banyak betul stok buah-buahan yang ada. Dari buah local sampailah buah import.
Sebab kita suka, kita promote sekalilah. Kot ada yang mencari pembekal mangga lemak manis bolehlah beli kat sini. Harga pun berpatutan. Boleh terjah
facebook Buah Hijau
.
BUAH HIJAU
RASAH KEMAYAN
21 Jalan RK 5/5, Rasah Kemayan, Seremban 2 (Lot kedai baru sederet Speedmart)
Waktu Operasi : Setiap hari dari 9 pagi - 8 malam.
SEREMBAN GATEWAY
Ground Floor (Depan Celcom)
Waktu Operasi : Setiap hari dari 10 pagi - 8 malam


Bunga Ketup Ketup Yang Cantik

Sambil jalan jalan sekitar rumah kampung suami, mata pun meliar melihat apa yang menarik untuk digambarkan. Tertarik dengan bunga berwarna oren kuning yang cantik. Pokoknya agak rendang. Bentuk daunnya bujur.
Kalau ditanya bunga apa memang saya tak tahu lah. Lepas tu saya google terjumpalah nama bunga ketup ketup. Nak tengok gambar penuh pokok ketup ketup macamana kenalah tengok
bunga ketup ketup di kebun wak warisan petani
.
Pokok wak warisan petani tu lebat bunganya serta daunnya. Rimbun betul. Yang pokok rumah mak mentua saya ni tak berapa nak rimbun daunnya. Bunganya pun tak berapa nak ada. Ada lah dalam beberapa kuntum je.
Pokok ketup-ketup
Pokok ketup ketup dikenali juga dengan nama pokok bunga bauhinia kockiana. Jenis pokok bunga menjalar tahan panas dan wangi. Lupa pulak bau dia macamana.

Pokok bunga ketup ketup ni bunga menjalar untuk pagar. Selalu nampak orang tanam dipagar. Bila rimbun dengan bunga dan daun tu memang nampak cantik dengan pokok dia yang rendang.
Mulanya saya ingatkan bunga ni bentuk rama-rama. Macam cantik pulak bentuknya kan. Rupanya ada satu kelopak dia gugur. Ada 5 kelopak sepatutnya.
Weekend ni mesti ramai ramai pergi bercuti. Banyak negeri dah masuk fasa 2 dan fasa 3 melainkan Johor dan Kedah masih fasa 1. Bertabahlah...


Bunga Pokok Daun Kari

Teruja betul bila nampak bunga pokok daun kari. Bukan selalu dapat tengok bunga pokok daun kari ni. Apa lagi, kita gambarkan bunga daun kari sebagai kenangan. Kalau duduk di kampung lain cerita lah kan dah biasa tengok.
Pokok kari
Pokok kari sejenis tumbuhan tropika/sub tropika yang asalnya dari negara India dari keluarga
rutaceae
 yang mengeluarkan daun-daun kecil berwarna hijau dan berbunga berwarna putih
Lebih subur di tanam di dalam tanah berbanding dalam pasu. Pokok kari in tamil dikenali dengan nama  kariveppilai, karipulei, kari-kari, veppu-neem dan daun ilai.
Lain pulak di Kanada, daun kari dipanggil neem hitam kerana daunnya seperti dengan daun neem walaupun ia tiada kaitan langsung dengan pokok neem.
Daun kari sangat aromatik dan biasa digunakan sebagai rempah dalam masakan terutamanya dalam masakan kari.
Di Tamil Nadu di selatan India, daun kari bukan hanya digunakan untuk masakan kari tetapi digunakan juga untuk masakan seperti rasam, vada, thoran, chutney, kadhi, murukku dan lain-lain lagi.
Bunga pokok daun kari
Bunga pokok daun kari bersaiz kecil dan berwarna putih kekuningan. Seperti daun kari, aromanya sangat harum.
Bukan hanya ada bunga, buahnya kecil sebesar terung pipit. Buahnya berwarna hijau ketika muda dan bertukar ke ungu berkilau apabila mencapai matang.
Buahnya boleh dimakan, tetapi biji benihnya dikatakan beracun. Itulah keburukan daun kari yang mungkin kita tak tahu. Wallahu a'lam...
Cara pembiakan pokok kari
biji benih
keratan batang
anak yang tumbuh dari akarnya
Hasil kajian mendapati daun kari mengandungi:
66.3% kelembapan
6.1% protein
1.0% lemak
16.0% karbohidrat
6.4% fiber
baca juga :
khasiat daun kari & khasiat bunga daun kari
Bila duduk di bandar ni rasa macam susah je pokok kari nak hidup. Tak tahu lah kenapa. Dah banyak kali tanam tak menjadi. Dulu ada bintik bintik hitam. Kenapa daun kari ada bintik putih tu tahulah jugak, sebab kulat putih.
Penyakit daun kari ni kadang tak faham juga. Mengada ngada pulak nak perhatian lebih. Bila beli, tak ada yang jual sikit sikit. Tapi boleh je simpan guna kaedah leraikan daun, letak dalam bekas bertutup dan simpan dalam peti ais.
Tapi lagi sedap kalau dapat guna yang petik
fresh
 dari pokok. Apapun ikut keadaan lah. Kalau susah nak dapat stok, simpan dalam bekas. Kalau ada pokok, nak risau apa lagi kan.  Jimat pun iye jugak.


Bunga Raya Kelopak Kepok Kepok

Pernah tengok bunga raya kelopak kepok kepok? Tak tahu lah apa nama bunga raya ni dan jenisnya. Bila saya google namanya bunga raya rose atau Chinese rose hibiscus. Sebab rupa paras dia macam bunga ros dan macam bunga kemboja cina pun ada.
Bunga raya yang kita biasa nampak ada 5 kelopak. Bunga raya merupakan bunga kebangsaan Malaysia.
Kenali Bunga Raya
Nak tahu tak? Bunga raya juga dikenali dengan nama bunga sepatu dan kembang sepatu. Bunga raya in english dipanggil hibiscus. Itu semua orang tahu dah kan. Nama saintifiknya Hibiscus rosasinensis. Pokok bunga raya sejenis pokok hiasan yang berbunga sepanjang tahun.
Betullah tu. Balik kampung mesti nampak pokok bunga raya ni bebunga. Kadang banyak dan kadang satu je. Ada banyak jenis-jenis bunga raya yang mak tanam. Ada warna merah, putih dan merah jambu.
Jalan jalan sekitar rumah nampak semua pokok bunga raya mak ada bunganya. Berkenan dengan bunga raya kelopak kepok kepok ni. Saya ambil dari bahagian tepi.  Nama sebenar dia bukanlah kelopak kepok kepok.
Saja saya namakan bunga raya kelopak kepok kepok sebab dia punya rupa paras tu macam peplum kepok kepok. Cantikkan bunga raya ni. Dulu kecik kecik petik kelopak dia, lepas tu tiup jadi gelembong. Pernah main tak macam tu?
Ke saya sorang syok sendiri main bunga raya macam tu. Zaman kanak kanak ribena tanpa gajet macam tu lah. Bunga tu salah satu sasaran buat mainan. Tapi tak pernah lah kena marah dengan mak sebab petik bunga. Anak bongsu, kan? Haha..tapi kena sebat kena marah itu biasalah sebenarnya. Kena marah kena rotan baru jadi manusia.
Ciri-ciri bunga raya
Garis pusat bunga raya ialah 5-20cm.
Besar dan tiada bau
Bunga raya tumbuh setinggi 3-5meter
Daunnya berbeza dari segi saiz, bentuk dan warna. Kebanyakkannya warna hijau terang dan berkilat. Juga didapati dalam warna yang lain seperti merah, hijau dan putih. Jenis daun berwarna dikenali sebagai variegated.
Bunga raya putih ni saya terfokus kat stigma je pulak. Tak nampak details pada bunga.
Ini pulak bunga raya merah jambu. Dalam satu pokok bunga raya warna putih, tiba tiba dia sekuntum warna merah jambu. Tapi tak merah jambu penuh. Ada belang warna putih jugak. Unik bunganya. Itu yang ambil gambar dia jugak.
Pokok bunga raya juga sejenis pokok hiasan yang mudah ditanam dengan keratan batang. Pokok bunga raya ni banyak nampak di kampung kampung dan ditanam terus dalam tanah. Jarang nampak orang tanam dalam pasu.


Cempedak Goreng Rangup Dan Manis Sekali

Buah cempedak buah durian memang boleh geng. Sama kuat bau masing-masing. Letak dalam bonet kereta boleh bau satu kereta. Aduhaiii..mujur tak pening! Nak makan cempedak punya pasal, tahan je lah kan.
Masih ingat lagi pantun buah cempedak?
Buah cempedak di luar pagar,
Ambil galah tolong jolokkan,
Saya budak baru belajar,
Kalau salah tolong tunjukkan.
Dua baris pertama pembayang, dua baris berikutnya adalah maksud pantun. Pantun buah cempedak di luar pagar ni pun jelas menunjukkan betapa budak baru belajar betul betul perlu ditunjuk ajar.
Bukan mudah nak jolok buah cempedak luaar pagar. Guna galah untuk jolok buah cempedak yang besar? Tak mungkinlah kan. Buah cempedak luar pagar tu kalau bukan milik kita, kenalah minta izin tuannya. Banyak maksud tersirat dalam pantun.
Okay berbalik kepada tajuk. Panjang pulak selingan pantun. Harga buah cempedak sekarang dah
level
 buah durian. Buah cempedak 1kg RM7. Beli 2 biji, 2.6 kg.  Beli dikedai yang sama jual
buah rambai
. Yang kat kampung sebiji haritu masih tak masak lagi.
Jangan tanya saya jenis buah cempedak yang saya beli ni. Memang tak tahu jenis apa. Nak tahu jenis jenis buah cempedak, pergilah melawat
kebun Wak Warisan Petani
. Macam-macam jenis cempedak adaaaaa.
Saya beli buah cempedak hari jumaat haritu, hari ahad baru saya buat cempedak goreng rangup. Hari Jumaat tu pun dah berbau kuat buah cempedak. Bau kuat tu tandanya buah cempedak dah masak lah tu.
baca juga :
5 cara pilih buah cempedak manis dan banyak isi
.
Saya goreng sebiji untuk makan pagi. Banyak juga ulasnya cuma dalam gambar ni saya ambil sikit je untuk dipotretkan. Lebihan pisang kapas pun dah selamat di cekodok kan. Tapi tak masuk dalam bingkai gambar.
Resipi cempedak goreng rangup boleh rujuk entri yang pernah saya kongsikan.
cempedak goreng rangup tanpa tepung beras
cara membuat cempedak goreng rangup
Isinya elok tapi jarang jarang. Tak kira pulak berapa ulas. Dalam belasan macam tu lah. Manis betul isi buah cempedak ni. Setiap kali makan mesti nak cakap manisnya. Makan begitu saja pun dah sedap, goreng pun sodap!
Sebiji lagi boleh dibuat makan petang nanti. Alhamdulillah, tercapai juga hajat nak makan buah cempedak goreng rangup dan dapat buah cempedak manis. Tapi nak buat jeruk kulit cempedak @mandai tu macam tak memandai je nak buat.
Tapi nak cubalah buat sikit buah kedua nanti. Teringin pulak nak rasa sedap ke tidak kulit buah cempedak ni dibuat masakan.


Char Kuetiau Kerang Betul-Betul Ho Liao

Selamat pagi Sabtu semua orang. Pagi ni nak cerita char kuetiau kerang lah. Entah bila kejadiannya pun saya dah lupa. Bila lambat update, tak ingat terus bila entah masak char kuetiau kerang ni. Bukan baru masak pagi ni ye. No! no!
Ingat lagi tak saya ada kongsi
resipi char kuetiau tanpa pes
. Ada yang dah cuba ke? Untuk kali kedua saya teringin makan char kuetiau. Sedapnya alahai kalau ada kerang. Kirim dekat suami beli kuetiau, kerang dan taugeh.
Bahan-bahan lain semua dah ada. Syukurlah ada kerang. Itupun cenonet je semuanya. Jadilah kan daripada tak ada. Beli sikit je untuk buat char kuetiau je pun. Lagipun kerang comel comel beli sikit cukuplah.
Kalau besar boleh jugak beli lebih buat masakan lain, kan? Bila ada kerang ni bertambah lah sikit kerja dan masa memasak. Nak kena masak dulu kerangnya. Lepas basuh saya rebus je semuanya dengan serai dan halia.
Bab mengopek kerang tu paling malas. Mujurlah sikit je kerangnya pun. Leceh pun leceh lah asalkan dapat makan char kuetiau kerang resipi mudah mudah je. Tanpa pes pun sedap. Ini baru lah char kuetiau kerang betul-betul ho liao.
Maksud ho liao dalam bahasa melayu,
sedap
.
Bila dah pandai masak char kuetiau sedap, kemain rajin pulak tiba tiba. Kali ni char kuetiau versi banjir sikit. Sikit je. Blogger Anies tu tak agak agak suruh kita cari tapak gerai. Ehhh takdelah sampai nak berniaga.
Masak sendiri makan sendiri je sudah. Bukan senang nak puaskan selera orang sedangkan selera sendiri pun ikut mood.
2 hari ni mungkin tenggelam timbul sebab balik kampung sebentar. Sabar ye. Ada masa free saya akan blogwalking. Syukur Negeri Sembilan dah masuk fasa 3. Fasa 2 haritu pun dah boleh rentas daerah kan untuk completed 2 doses. Balik Kolo Pilah lah kita.
Lagipun balik sebab Isnin mak ada appointment di HTAN Kuala Pilah, jadi encik suami akan hantar mak. Alang alang dapat balik nak mengerjakan semak samun dan mengemas apa yang patut.
Isnin, hari yang sama appointment abah saya di HSI JB. Semoga Allah permudahkan segala urusan. Aaaminn...


Cili Padi Thai Super Pedas Buat sambal Gesek

Nak buat sambal gesek versi kisar, saya akan gunakan cili merah yang pedas tu. Cili padi Thai super pedas katanya. Cili padi Thai ni memang sesuai sangat buat sambal gesek. Guna cili lain macam kurang menjadi je. Ke ada cili lain yang pedas juga?
Untuk masakan lauk pauk, saya lebih gemar guna
cili api/padi kampung
 lebih sedap dan terasa tradisionalnya. Pernah beli cili akar tapi rasa maung dan tak pedas pun. Cili padi akar Thailand tu pedas tak?
Cili padi Thai bukan biasa biasa pedas dia. Super pedas! Siapa tak tahan makan pedas memang tak digalakkan makan. Berdesing telinga kalau tergigit cili thai walaupun sepotong cuma. Biasa jumpa dalam nasi goreng beli kat kedai tu.
Kalau beli nasi goreng cili padi, tudia bertaburan cili potong dia bagi. Selain tu, biasa jumpa dalam tomyam kalau mintak pedas. Kedai makan memang biasa guna cili padi Thai ni.  Memang sesuai sangat lah untuk masakan tomyam ke nasi goreng cili padi Thai ke kan.
Biasanya saya akan beli sekali banyak untuk buat stok sambal. Tak banyak sangat pun. Dapat dalam 3 bekas botol kaca comel tu je.
Harga cili padi Thailand ni boleh tahan juga harganya kan. Cili api kampung pun dah mahal sekarang. Semua harga barang dah naik. Takde satu pun yang menurun harga.
Kali ni buat stok sambal banyak sikit. Dapatlah 6 bekas separuh. Eh jangan terkejut! Semua ni bukan saya punya sorang. Buat sekali untuk kakak ipar dan 2 orang anak buah yang nak jugak. Dari Negeri Sembilan merentas negeri ke Selangor.
baca juga :
resipi sambal gesek versi kisar
Encik suami hari hari rentas negeri Selangor dapatlah kirimkan juga. Kebetulan dekat dapatlah juga bagi. Berkongsi rezeki.


Drama Gerak Khas Undercover

Gerak Khas Undercover 2021 dibarisi pelakon gerak khas Aaron Aziz, Erra Fazira, Dato Seri Eizlan Yusof, Ruzana Ibrahim, Elizabeth Tan, Raja Afiq, Salina Saibi, Farid Amirul, Kumaresan, Dato AC Mizal, Rosyam Nor dan ramai lagi.
Nantikan drama spin-off, gerak khas episod undercover ditayangkan mulai 1 Oktober 2021, setiap Jumaat jam 10:30 malam di TV3.
DRAMA GERAK KHAS UNDERCOVER
Mula tayangan : 1 Oktober 2021
Waktu siaran : setiap Jumaat, 10.30 malam
Siaran TV3 : TV3
Idea asal : Syafiq Yusof
Penerbit: Yusof Haslam
Produksi : Skop Productions
PELAKON GERAK KHAS UNDERCOVER
Aaron Aziz, Erra Fazira, Dato Seri Eizlan Yusof, Ruzana Ibrahim, Elizabeth Tan, Raja Afiq, Salina Saibi, Farid Amirul, Kumaresan, Dato AC Mizal, Rosyam Nor, Kenji Sawahi
SINOPSIS GERAK KHAS UNDERCOVER
Gerak Khas Undercover merupakan sebuah drama bersiri bercorak kepolisan yang padat dengan nilai komersial di samping menerapkan mesej kepada masyarakat. Setiap episod akan memaparkan kes-kes jenayah semasa yang berbeza dan memperlihatkan bagaimana setiap anggota Gerak Khas Undercover menyelesaikan kes-kes jenayah berat tersebut.
LAGU TEMA (OST) GERAK KHAS UNDERCOVER
Tajuk lagu : GK Undercover
Artis : Syamsul Yusof


Drama i-Tanggang Mother Of All Lies

i-Tanggang mother of all lies, sebuah drama premium terbaru Astro Originals. i-Tanggang episode 1 akan bersiaran mulai 13 September 2021, setiap isnin jam 9:00 malam eksklusif di Astro Citra saluran 108. Boleh juga tonton strim di On Demand dan Astro GO.
i-Tanggang adalah drama pertama Malaysia yang menampilkan tentang isu penderitaan mental Munchausen Syndrome by Proxy lakonan Sherie Merlis, Faizal Hussein, Danish Hazriq, Emma Sofea, Nadhir Nasar dan ramai lagi.
DRAMA i-TANGGANG MOTHER OF ALL LIES
Jumlah episod : 12
Tarikh tayangan : 13 September 2021
Waktu siaran : Isnin, 9:00 malam
Siaran TV : Astro Citra
Pengarah : Wan Hasliza Wan Zainuddin, Alak Idle, Rashidi Ishak
Produksi : KL Motion Pictures
SINOPSIS i-TANGGANG
Mengisahkan tentang Khalil Rayyan (Danish Hazriq) atau Khay seorang pesakit kanser yang memerlukan kerusi roda untuk bergerak. Erma ( Sherie Merlis), ibu kepada Khay merupakan seorang social media influencer, penulis buku dan penjual essential oil yang berjaya.
Pada hari majlis pelancaran bukunya, Erma membuat pengumuman bahawa Khay hanya ada masa enam bulan untuk hidup. Berita ini sangat memeranjatkan Khay. Adakah dia betul-betul akan mati dalam masa enam bulan?
Rahmat (Faizal Hussein), ayah kepada Khay dan Dr Nini (Sofia Jane), salah seorang bekas doktor Khay juga berasa keliru berita tersebut.
Rahmat dan Erma sudah lama berpisah. Sejak Rahmat memutuskan hubungan dan menghilang, Rahmat dan Khay sudah lama tidak berjumpa. Akhirnya mereka bertemu di majlis pelancaran buku Erma.
Rahmat risau dia akan kehilangan Khay sekali lagi, Rahmat menghadiahkan sebuah telefon bimbit pada Khay tanpa pengetahuan Erma. Dengan menggunakan telefon tersebut, Khay berjumpa dengan dua rakan dalam talian, Royal E @ Esra (Emma Sofea) dan CapeqRyder @Syafiq (Nadhir Nasar).
Mereka kemudian berpakat untuk menubuhkan group chat bernama i-Tanggang.
PELAKON DAN WATAK
Sherie Merlis sebagai Erma
Faizal Hussein sebagai Rahmat
Danish Hazriq sebagai Khalil
Nadhir Nasar sebagai Syafiq
Emma Sofea sebagai Esra
Sofia Jane sebagai Dr Nini
Andy Teh sebagai Dr Norman
Aiman Badrul
Amanda Misbun
Yuyun Hikmah
Dato Rahim Razali
Rashid Salleh
Pushpa Narayan
Wan Raja
Emelda Rosemila
Zul Huzaimy
Nadine Eniahani
Syed Muhammad Baqir
Alessandra Alyssa
Haeriyanto Hassan
Azlan Komeng


Drama Kita Regu Astro Arena

Buat pertama kalinya Astro Arena menyiarkan drama melayu siri berkisarkan tentang dunia suka selari dengan saluran. Drama kita regu Astro Arena episod 1 mula disiarkan pada 15 September, setiap hari Rabu jam 10.30 malam.
Pelakon drama kita regu dibintangi oleh Niezam Zaidi, Mustaqim Bahadon, Hafreez Adam, Cik Manggis, Bella Astilah, Azlan Mubin dan ramai lagi.
DRAMA KITA REGU
Jumlah episod : 13
Mula Tayangan : 15 September 2021
Waktu tayangan : Rabu, 10.30 malam
Siaran TV : Astro Arena 801
Pengarah : Hashim Rejab
Produksi : Four Forte Productions
SINOPSIS KITA REGU
Mengisahkan tentang persahabatan 3 sekawan, 3 impian dengan 1 tujuan. Azlan, Meor dan Syahir 3 sahabat baik yang mempunyai impian untuk mencapai cita masing-masing. Ibarat permainan regu sepak takraw menghadapi perlawanan demi perlawanan, begitulah juga 3 sahabat ini menempuh segala cabaran kehidupan di ibu kota.
Sungguhpun erat persahabatan mereka sejak sekian lama. Regu ini tak terlepas dari ujian. Inilah perlawanan akhir yang bakal menentukan masa depan mereka.
PELAKON KITA REGU
Niezam Zaidi
Mustaqim Bahadon
Hafreez Adam
Cik Manggis
Bella Astilah
Azlan Mubin


Embun Pagi Bulat Bulat

Seusai makan pagi, kemas meja makan dan cuci pinggan mangkuk. Saya keluar untuk menikmati udara segar di kampung. Sambil tu kita ambillah gambar sekali. Nak ambil gambar embun pagi!
Embun pagi in english morning dew
Nak ambil gambar embun pagi bulat bulat cantik, saya suka aim kat pokok buluh ni je. Benih pokok ni saya ambil dari rumah mak kat segamat. Lepas tu tanam kat Pilah. Elok subur rimbun daunnya. Tinggi paras pinggang je. Tak besar. Kalau buat pokok hiasan macam pagar tu sesuai sangat.
Sebenarnya pokok buluh ni tak terjaga sangat pun. Tapi elok je hidupnya. Kat kampung kan. Tanam apa pun menjadi.
Embun pokok buluh ni maintain bulat bulat embunnya. Cantik bukan? Comel comel rupa dia. Elok bulat sebulat bulatnya. Berapa banyak bulat daaaa...
baca juga :
somewhere in Kuala Pilah
Setiap kali balik mesti nak ambil gambar embun pagi. Latihan ambil gambar lah kononnya. Acah acah pro. Guna lens telephoto. Mencabar jugak lens nak focus sebab handling tak stabil masih ada hand shake sikit.
Puas hati jugaklah lepas editing. Kira lulus lah ye?
Maaf semalam tak sempat blogwalking sangat. Bangun awal pagi. Masak nasi goreng kampung campur kangkung untuk sarapan dan bekal mak. Mak tak boleh makan dulu sebab puasa kena ambil darah.
Lepas pergi pusat kesihatan pesakit luar mak ambil darah. Baru mak makan. Lepas tu pergi Hospital Tuanku Ampuan Najihah pulak appointment doktor mak. Syukur tak sampai sejam menunggu dah siap.
Macam biasalah kalau mana mana hospital ni memang susah jumpa parking. Dekat 5-6 kali tawaf hospital baru jumpa parking. Sebelum tu dah drop mak awal awal. Tunggulah kami dalam kereta. Musim covid ni tak dapatlah nak teman masuk melainkan warga emas yang betul betul tak larat nak jalan.
Mak pun dah biasa kat hospital sini. Tempat kerja mak dulu kan. Sebagai seorang nurse, tahulah selok beloknya. Encik suami pun terkenang zaman selalu datang hospital kecik kecik dulu sebab arwah abah pun pemandu ambulans.
Sampai rumah kemas barang. Lepas zohor terus tidur sampai asar. Lena terus tidur. Jarang sekali nak tidur siang melainkan penat. Tapi kan kalau balik kampung tu cepat je terlelap. Ibarat macam orang mengantuk disorongkan bantal. Kan?
Alhamdulillah settle urusan, sambung rutin harian.


Fenomena Ekuinoks 23 September Siang Dan Malam Sama Panjang

23 September 2021, berlaku satu fenomena ekuinoks. Seluruh dunia dapat menyaksikan kejadian  fenomena ekuinoks 23 september dimana perbezaan panjang siang dan malam sama panjang selama 12 jam.
Kedudukan bumi pada 23 september berada tepat di atas garisan Khatulistiwa.
Melalui Laman Facebook rasmi Planetarium Negara menjelaskan fenomena ekuinoks seperti :
Pada Khamis, 23 September 2021 mulai jam 3.21 pagi, matahari akan berada betul-betul di atas garisan Khatulistiwa untuk tempoh selama satu hari.
Dalam tempoh sehari tersebut, seluruh dunia akan mengalami masa siang dan malam yang sama panjang iaitu 12 jam siang dan 12 jam malam.
Lokasi yang betul-betul berada di atas garisan Khatulistiwa seperti di Pontianak, Indonesia dan Quito, Ecuador, kawasan-kawasan tersebut akan mengalami peristiwa matahari tanpa bayang.
Matahari pada waktu itu akan berada tegak dengan tepat di atas kepala pada waktu tengah hari di kawasan-kawasan tersebut semasa berlakunya ekuinoks.
sumber : https://www.facebook.com/planetariumnegara/photos/a.1058993274136711/4306559826046690


Filem Dendam Kesuma

Dendam Kesuma, sebuah filem genre
suspense thriller
 lakonan Jefri Jefrizal, Bella Paloma, Haliza Khalili, Nazreen Putra, Marissa Ezureen diarahkan oleh Jefri Jefrizal sendiri dibawah terbitan produksi Richplus Media Sdn Bhd.
Film
 Dendam Kesuma merupakan filem arahan pertama Jefri Jefrizal lakonan bersama isteri dan anak-anaknya serta pendatang baru Bella Paloma.

Nantikan tayangan
Film
 Dendam Kesuma pada 4 November 2021 di pawagam selepas 4 kali tangguh tayangan.
FILEM DENDAM KESUMA
Tarikh tayangan : 4 November 2021
Pengarah : Jefri Jefrizal
Produksi : Richplus Media Sdn Bhd
SINOPSIS DENDAM KESUMA
Mengisahkan tentang seorang lelaki yang bernama Hadri (Jefri Jefrizal), dia mula alami kemurungan dan tekanan perasaan sejak berpindah balik ke rumah ibu mentuanya, Kesuma.
Hasil perkahwinannya dengan Meena, mereka dikurniakan dua cahaya mata iaitu  Ali (Nazreen Putra) dan Suri (Marissa Ezureen). Namun, suasana di dalam rumah agak tertekan dan suram akibat mengalami pelbagai gangguan yang sering dihadapi oleh keluarganya.
Meena pula sentiasa menasihati Hadri supaya mendekatkan diri dengan Allah. Bagaimanapun, nasihat Meena itu tidak diendahkan oleh Hadri.
Suri juga mengalami gangguan di mana dia sering didekati oleh seorang nenek yang tidak dikenalinya. Justeru itu, sikap aneh Suri itu sering menimbulkan persoalan kepada Meena.
PELAKON DAN WATAK
Jefri Jefrizal sebagai Hadri
Bella Paloma sebagai Meena
Haliza Khalili sebagai Kesuma
Nazreen Putra sebagai Ali
Marissa Ezureen sebagai Suri
LAGU TEMA (OST)
Lagu : Tentang Dia
Penyanyi : Usop One Band


Filem Frontliner

Frontliner, sebuah filem yang memaparkan kisah frontliner Malaysia yang berjuang sepanjang pandemik COVID-19. Filem frontliner Malaysia ni dibarisi pelakon Azhan Rani, Beto Kusyairy, Achey, Emma Maembong, Wan Maimunah dan ramai lagi.
Frontliner full movie Malaysia ditayangkan di laman penstriman Netflix pada 30 September 2021.
FILEM FRONTLINER
Tarikh tayangan : 30 September 2021
Rangkaian : Netflix
Pengarah : Razif Rashid
Produksi : D'Alphalegacy Sdn Bhd
SINOPSIS FRONTLINER
Mengisahkan tentang perjuangan
frontliner
 (petugas barisan hadapan) dari medikal hinggakan pekerja penghantar makanan memerangi Covid-19 di Malaysia berdasarkan dari kisah benar yang berlaku.
PELAKON DAN WATAK
Azhan Rani
Beto Kusyairy
Achey
Emma Maembong
Wan Maimunah
Farah Ahmad
Black Hanifah
Zul Handyblack
Ashraf Muslim
Merqeen
Shamsul Danish
DSP Siren Boonthnam Ekkasook
Aril Fazrie


Filem Janet Sumpah Terlarang

Janet Sumpah Terlarang full movie mula ditayangkan di Astro First saluran 480 pada 19 Ogos 2021 yang lalu. Filem Janet Sumpah Terlarang adaptasi daripada kisah hantu seram lagenda Sarawak yang pernah berlaku zaman era 70-an.
Dibintangi oleh pelakon Natasha Carmine, Bulan Terry, Safar  Ghaffar, Ifa Raziah dan ramai lagi. Filem Janet Sumpah Terlarang banyak menggunakan loghat bahasa Sarawak.
FILEM JANET SUMPAH TERLARANG
Tarikh tayangan : 19 Ogos 2021
Siaran TV : Astro First saluran 480
Penulis skrip : Nazri M Annuar
Pengarah : Mohd Azhar Mohd Khalid (Apache)
Produksi : Kaya Kenyalang Sdn Bhd
SINOPSIS JANET SUMPAH TERLARANG
Mengisahkan tentang seorang jururawat berbangsa Tionghua diculik selepas bertugas shift lewat malam sekitar tahun 70an dipercayai telah dikorbankan dalam satu upacara. Upacara tersebut untuk memastikan kejayaan pembinaan Jambatan Satok kukuh dan stabil.
Cerita Janet dalam dunia Julia versi moden.
Julia, seorang gadis Sarawak yang berperwatakan sentiasa ceria dan gembira. Dia dan Farid merancang untuk berkahwin dan keluarga Farid menerima baik kehadiran Julia dalam keluarga mereka.
Tanpa disedari olehnya, keluarga Farid mengalami pengalaman tragik ketika di Sarawak. Gara-gara dia dia tanpa sengaja mengenakan cucuk sanggul yang pernah menjadi milik Janet suatu masa dulu.
PELAKON JANET SUMPAH TERLARANG
Safar Ghaffar
Natasha Charmine
Alif Hadi
Safar Ghaffa
Natasha Charmine
Bulan Terry
Carissa Azhar
Ifa Raziah
Esma Daniel
Ropie


Filem Kampung Latah Kena Kuarantin

Kampung Latah Kena Kuarantin, filem terbaru lakonan artis melatah Ieda Moin, Nazi Mustafar, Din Latah, PS Mansur dan ramai lagi. Filem Kampung Latah Kena Kuarantin akan ditayangkan  pada Khamis ini, 9 September 2021 di Astro First saluran 480.
Juga boleh strim menerusi Astro Go atau On Demand. Saksikan Kampung Latah Kena Kuarantin.
FILEM KAMPUNG LATAH KENA KUARANTIN
Tarikh tayangan : Khamis, 9 September 2021
Pengarah : Azizi Adnan
Produksi : Megapine Sdn Bhd
Genre : Komedi
SINOPSIS KAMPUNG LATAH KENA KUARANTIN
Ajin seorang pemuda yang merupakan pemandu pelancong syarikat pelancongan di Kampung Latah Permai. Telatahnya sering menjadi hiburan penduduk kampung dan pelancong.
Pada suatu hari, kampung tersebut diserang sindrom "melatah" dan menjadi-jadi sehingga tidak dapat dikawal.
PELAKON KAMPUNG LATAH KENA KUARANTIN
Azhan Rani
Nazia Mustafar
Ieda Moin
Elisya Sandha
PS Mansur
Din Latah
Syamsul Debat
Ropie
Azlee Senario
Didie Alias
Joey Daud
Awie
Bell Ngasri
Riezman Khuzaimi
Roy Azman
Wanns Ahmad
Acong Sweetchild
Mak Wan
AR Badul


Filem Mencari Rahmat

Mencari Rahmat, sebuah filem arahan Al Jafree Md Yusop yang ditayangkan secara eksklusif mulai 31 Ogos 2021 di MUBI. Filem Mencari Rahmat merupakan kisah adaptasi daripada karya Oscar Wilde yang berjudul The Importance of Being Earnest.
Sempena dengan Hari Merdeka, MUBI memberikan promosi langganan hanya RM3 selama 3 bulan untuk pelanggan baharu dalam tempoh masa terhad. Promosi ini akan berakhir pada Hari Malaysia 16 September 2021 nanti.
FILEM MENCARI RAHMAT
Tarikh tayangan : 31 Ogos 2021
Penulis skrip : Al Jafree Md Yusop
Pengarah : Al Jafree Md Yusop
Produksi : AB Roll Sdn Bhd
SINOPSIS MENCARI RAHMAT
Mengisahkan tentang dua sahabat yang masih bujang iaitu Razak (Nam Ron) dan Azman (Amerul Affendi). Mereka berdua menjalani kehidupan dengan dua identiti berbeza demi mendapatkan perhatian Roselina (Nadia Aqilah) dan Ratna (Sharifah Amani).
Akan tetapi mereka perlu berhadapan dengan Datin Azizah (Adibah Noor) yang digeruni.
Razak, seorang anak yatim piatu yang kini bergelar seorang ahli perniagaan berjaya di Pulau Pinang. Selepas ibu bapa angkatnya meninggal dalam satu kemalangan, dia mewarisi segala harta peninggalkan ibu bapa angkatnya.
Termasuklah menjadi penjaga kepada cucu mereka berusia 19 tahun bernama Ratna, yang juga yatim piatu. Razak yang merupakan seorang kaki parti dan suka berfoya-foya walau bagaimanapun mahu menunjukkan contoh baik kepada Ratna.
Azman juga seorang anak yatim piatu yang dibesarkan oleh makciknya, Datin Azizah. Datin Azizah mempunyai anak perempuan bernama Roselina yang juga merupakan kekasih Razak. Kehidupan mereka kemudian bertembung sebagaimana rahsia mereka terdedah.
PELAKON DAN WATAK
Nam Ron sebagai Razak
Amerul Affendi sebagai Azman
Nadia Aqilah sebagai Roselina
Sharifah Amani sebagai Ratna
Adibah Noor sebagai Datin Azizah
Fauziah Nawi sebagai Aunty Normah
Eric Fuzi sebagai Reza
Azman Hassan sebagai Mokhtar
Tun Zarul Azri sebagai Butler Glam Rock
Anuar John Paharudin sebagai Uncle Pekin


Giveaway by Shida Radzuan

Rasanya ramai dah sertai
 Giveaway by
 Shida Radzuan. Saya baru terhegeh hegeh nak
into the scene
 jugak. Syarat-syarat
Giveaway by
 Shida Radzuan taklah serumit mana pun.
Klik banner untuk sertai
Giveaway by
 Shida Radzuan
Syarat-syarat
Giveaway by
 Shida Radzuan
1. Buat satu post entri bertajuk :
Giveaway by
 Shida Radzuan ✔
2. Follow Socmed shida : Blog + Facebook + Instagram + Twitter ✔
3. Letak
banner giveaway
 dan
backlink
 kan ke entri
giveaway
 ✔
4.
Apa yang saya suka tentang blog shida
✔
Mesra pembaca
Layout yang
minimalist
Jenis tulisan yang mudah dibaca
Mudah nak nak
explore
Cepat
loading
Susunan blog yang teratur
Perkongsian cerita yang menarik
5.
Publish
dan
submit link
 entri ke ruangan komen entri ini ✔
Memandangkan saya dah lama kenal Shida dan dah
follow
segala sosial media, hanya perlu buat entri, letak
backlink
dan komen sikit tentang blog Shida. Mudah bukan? Jom sertai beramai ramai.


Hadiah Bath & Body Works PocketBac Cleansing Hand Gel

Tengah duduk santai di beranda kat kampung, bunyi notification whatsapp. Seseorang bagi tracking number dan katanya parcel dah on the way. Kita pun, reply lah terima kasih. Hari Isnin, saya check lah tracking number. Kot kotlah parcel akan sampai.
Tapi tak! Membawa ke hari Selasa pulak, eh eh masih kura kura perjalanan dia. Benda dah sampai kat HUB POS Laju Domestik KLIA tapi masih tak bergerak. Kat situ jugak dia membeku. Tengok orang lain dah selamat dapat dah.
Pagi rabu saya check baru lah nak gerak 'parcel out for delivery'. Tunggu punya tunggu punya tunggu. Datanglah abang pos laju courier. Macam biasa saya suruh dia letak atas tembok je.
Fuhhh...lega parcel dah selamat sampai. Bukan apa, malas nak menunggu. Sampai awal dapatlah kita buat kerja lain. Taklah ternanti-nanti.
Walaupun dah tahu apa isi dalam parcel tu, tetap rasa excited jugak! Saya dapat hadiah Bath & Body Works PocketBac cleansing hand gel Peach Bellini dan Cucumber Melon. Serious comel Bath and Body Works PocketBac ni.
Untuk pertama kalinya ada koleksi Bath & Body Works. Suka suka!
Bath & Body Works PocketBac Cleansing Hand Gel
Bath & Body Works pocketbac cleansing hand gel ni adalah hand soaps & sanitizers. Didatangkan dalam saiz poket 1 fl oz / 29 mL untuk memudahkan kita bawa kemana saja di musim pandemik ni. Kebersihan diutamakan.
Pocket-friendly gitu. Diformulasi dengan 68% alcohol untuk melawan kuman dan mengandungi microbeads.
PEACH BELLINI
Saya suka bauan sweet peach bellini ni. Kandungan bauan dia adalah dari buah peach, white apricot dan fresh mango.
Mengikut label produk, tahan 12 bulan selepas dibuka.
CUCUMBER MELON
Gabungan dari cucumber, honeydew dan melon menghasilkan bau yang best jugak sebenarnya. Sejuk dan soothing macam aloe vera gel.
Label yang sama juga dibelakang.
Selepas bau kedua-duanya, saya yakin untuk katakan yang kedua dua ni antara hand sanitizer bath and body works paling wangi. Rasanya semua pun wangi. Dahlah comel, bauan semua pun best best ikutkan dari label tu.
Bestnya pakai Bath & Body Works pocketbac cleansing hand gel ni. Wangi dia melekat sampai dah basuh tangan berkali kali pun wangi lagi bau dia.  Aduhaii..macamana tak jatuh cinta.
Hati berbunga bunga tau dapat hadiah ni dari budak comel Uyum dan Nina a.k.a KakRet sempena jadi
top commentators bulan Ogos
 yang lepas. Bulan September 2021 birthday Uyum. Jadi,  Uyum dan Nina nak kongsi rezeki dengan semua top commentator. Hadiah juga dipilih sendiri oleh Uyum. Sweet of you lah Uyum. Pandai pilih hadiah eh.
Siapa tak kenal Uyum, maknanya belum cukup die hard fan
blog Ako Tetap Ako
 ( anakomak6.blogspot.com) lagi tu. Nak jadi peminat Uyum kena datang hari hari rumah KakRet. Ada saja cerita pasal Uyum ni. Terhibur tau baca!
Terima kasih Uyum dan KakRet kirimkan hadiah yang super duper comel dan sangat sangat best ni. Suka tau! Nak guna pun sayang. Guna sikit pun dah kemain wangi bau dia.
Semoga KakRet, Uyum dan keluarga dilimpahi rezeki berpanjangan dengan segala keberkatan. Gembira selalu, diberikan kesihatan yang baik dan Allah permudahkan segala urusan. Aaaminnn....


Hujung Minggu Di Kampung

Berpagian di kampung memang syok betul. Pagi pagi sejuk amat! Macam biasa, lepas kudapan (makan pagi). Berkeliaran kita sekeliling rumah membelek pokok pokok yang ada. Buat terapi mata  melihat tumbuhan menghijau. Peluang yang ada kita ambil gambar buat simpanan.

Pokok peria ni tak nampak pulak buahnya. Pokok pun daunnya kecil kecil dah macam semua pucuk pulak. Pernah  nampak berbuah sekali. Itupun kecil je. Nak buat makan memang tak dapatlah. Rasanya tumbuh liar atau saja mak campak benih lalu tertumbuh kat situ.
Projek suami pulak pagi ni nak meracun semak samun yang semakin meninggi. Risau lama tinggal kampung semak naik nanti haiwan lain pulak menyinggah. Reban ayam pun kosong dah.
Projek bela ayam kampung pakcik masa PKP 3.0 haritu. Masa uwan masih ada duduk kampung teman wak jaga uwan.  La ni terbengkalai, ayam pun suruh jiran tengok kan. Ada yang dah selamat dibuat lauk lauk pun.
Pokok pokok kat kampung ni walaupun tak ada yang jaga siram bagai tetap tumbuh menjadi. Pokok bunga rose tak ada bunga pulak kali ni. Kalau ada, itulah yang saya ambil gambar. Sebab betul betul tepi beranda nak masuk rumah.
Ada masa pagi ni dapatlah sambung blogwalking kejap. Nak buat kerja design tak ada order. Sebab tu hard disk tak bawak. Header untuk top komentator tu tunggu esok ye saya bagi kat email mana yang dah redeem. Sabar ye.


Iced Latte Vietnamese Coffee Padu Baq Hang

Siapa suka kopi? Kita geng! Sehari kalau tak minum kopi rasa pening kepala. Pelik bukan? Ke tak pelik? Ke biasa je sebenarnya. Tapi ada sesetengah orang kalau minum kopi dia akan pening. Lain orang lain kesannya.
Kadang tu minum kopi tengah malam rilek je boleh tidur. Tak macam jenis orang yang minum kopi lansung tak boleh nak lelap mata. Segar bugar je jadi burung hantu. Kadang tu susah tidur jugak kalau minum kopi. Ikut keadaan kot.
Bila dah addicted dengan kopi ni susah nak berhenti. Sehari atau dua hari sekali mesti minum kopi. Sikit pun jadi buat lepas teringin minum. Stress rasa kalau tak minum kopi. Masa diet dulu kala bancuh kopi tanpa gula. Itu pun dah rasa nikmat dah. Janji ada rasa kopi.
Baru-baru ni saya ada beli iced latte dengan whipped cream dan salted caramel, salah satu menu Vietnamese Coffee. Kebetulan nak beli air, nampak pulak orang jual Vietnamese Coffee tepi jalan. Kita pun singgah lah.
Encik suami beli Iced latte tapi tak berapa nak latte sangat sebab agak kaw. Biasa kalau latte ni jenis kopi yang light je rasa kopi dia kan. Ini tidak. Rasa kopi yang agak pekat dan padu rasa dia dengan whipped cream dan salted caramel tu membuatkan rasa kopi lebih sedap.
Kalau salted caramel lebih sikit lagi padu. Saya suka saya suka. Ngam kena dengan selera tekak saya. Harga RM7 kalau tak silap kot. Lupa dah! Beli di depan Nilai Square.
Sejak minuman kopi jadi fenomena di Malaysia ni, ramai dah peniaga bercambah jual kopi. Yang saya perasan kebanyakkan logo menggunakan warna dan seakan akan jenama kopi yang terkenal tu.


Kampong Pisang Kita Setandan, Filem Pendek Sempena Hari Malaysia

Kampong Pisang Kita Setandan, filem pendek arahan Mamat Khalid sempena Hari Malaysia 16 September 2021. Filem Kamping Pisang Kita Setandan full movie masih mengekalkan barisan pelakon kampung pisang bersiri.
Masih ingat lagi watak Joey Kampung pisang, Daud M yang terkenal dengan pelat 'M' nya tu?  Pak Karim kampung pisang lakonan Mat London (Ahmad Ibrahim) pun tak kurang popularnya. Terbaru, norainisham shamsul hafizi pula jadi tumpuan memegang watak Yati, bekas kekasih Barkobar dalam
Kampong Pisang Musikal Raya
.
Tak Kampong Pisang lah kalau tak ada barisan pelakon watak-watak komedi yang lain seperti Barkoba, Pak Jabit, Pak Din, Cik Purnama, Ahmad Yassin, Faguha Jabar dan ramai lagi. Turut menampilkan kemunculan istimewa Wong Wei Tian dan Bulan Terry sebagai watak baru dalam kampong Pisang Kita Setandan.
Kampong Pisang Kita Setandan filem pendek Hari Malaysia yang bertemakan semangat perpaduan yang wujud dalam masyarakat penduduk Kampong Pisang. Sarat dengan elemen perpaduan serta memartabatkan adat budaya pelbagai bangsa di Malaysia kata pengarah tersohor mamat Khalid.
Sesiapa sahaja yang menonton filem pendek ini akan menyedari filem ini adalah cerminan aspirasi dalam masyarakat kita menerima kepelbagaian budaya dan bangsa serta mampu hidup secara harmoni, -
Mamat Khalid
.
Filem Kampong Pisang Kita Setandan berdurasi selama setengah jam ini boleh ditonton pada Hari Malaysia 16 September 2021 (Khamis) di Astro 25 saluran 100 dengan penstriman langsung di platform Astro On Demand dan Astro Go.
Juga boleh ditonton di:
16 September, Khamis : 5.30 petang Astro Prima (saluran105)
16 September, Khamis : 9.30 malam Astro Ria (saluran 104)
18 September, Sabtu : 10.00 malam Astro Warna (saluran107)
20 September, Isnin : 8.00 malam Astro Citra (saluran 108)
22 September, Rabu : 12.30 tengahari NJOI TV (saluran 140)
FILEM KAMPONG PISANG KITA SETANDAN
Tarikh tayangan : Khamis, 16 September 2021
Siaran TV : Astro 25 (saluran 100)
Pengarah : Mamat Khalid
SINOPSIS KAMPONG PISANG KITA SETANDAN
Berkisar tentang Teck Zee anak kepada Ng Chee Lam yang ingin berkahwin dengan kekasihnya, Bulan. Perhubungan mereka mendapat bantahan dari keluarga Teck Zee. Kedua orang tua Teck Zee tidak bersetuju dan tidak merestui perhubungan Teck Zee dengan gadis pilihannya, Bulan.
Sebabnya? Dengan itu, sahabat Teck Zee geng Kampong Pisang yang diketuai oleh Pak Din Pest Control mencuba untuka membantu Teck Zee untuk mencari jalan penyelesaiannya untuk memastikan keharmonian penduduk Kampong Pisang tidak terjejas.
PELAKON DAN WATAK
Kazar Saisi sebagai Pak Din Pest Control
Bell Ngasri sebagai Barkoba
Aziz M Osman sebagai Pak Jabit
Dewa Sapri sebagai Encik Purnama
Mat London (Ahmad Ibrahim) sebagai Pak Karim
Ahmad Yasin sebagai Ahmad Yasin
Rashid Othman sebagai Faguha Jabar
Wong Wei Tian sebagai Teck Zee
Bulan Terry sebagai Bulan


Karipap Gorgon Ala Karipap IKEA

Kisah semalam encik suami balik awal selepas menjadi bapa peri, gelaran anak buah bagi sebab jadi runner hantar
sambal gesek
 yang baru saya buat. Manakala saya diberi gelaran ibu peri sebab siapkan bekal macam-macam untuk dia. Hahaha..gelak besar kami!
Almaklumlah jauh dari family di Johor. Kita yang dekat sikit kebetulan suami boleh merentas dapatlah hantar. Sebut pasal ibu peri, teringat cerita sinetron bawang putih bawang merah ada ibu peri tu. Gigih ye tengok drama tu zaman study dulu. Beratus episod pun layan tengok.
Sehari sebelum tu, kenalan encik suami yang saya kenal juga ada bagi se pek karipap Gorgon. Sambil berpesan "bagi Fiza katanya". Alhamdulillah, rezeki jangan ditolak.
Bila suami balik awal semalam, kita pun sediakan minum petang. Gorengkan je karipap gorgon ni. Tak tahulah kenapa diberi nama gorgon. Awak tahu tak?
Gorgon
Mengikut dewan bahasa dan pustaka, gorgon ni maksudnya perempuan yang menggerunkan. Ehhh macam tak kena rupa dan maksudnya tu.
Saya cari lagi dalam carian google. Katanya gorgon ni gergasi atau besar.
Ada variasi tona warna karipap. Ada elok gorengannya, ada tergelap sikit. Tengah ralit buat kerja lain. Tahu tahu dah gitu jadi warnanya. Mujur tak hangus rentung.
Pertama kali saya makan karipap gorgon. Bila rasa untuk pertama kalinya terus saya teringat karipap IKEA. Ehhh sebijiklah rasa karipap IKEA tu. Pengubat rindu nak makan karipap IKEA. Rindu karipap ke rindu nak shopping IKEA? Hehe...
Serious sama dari segi rupa, tekstur dan rasa dia. Saiz karipap besar, tekstur kulit yang rapuh dan lembut dengan inti yang sedap ada telur rebus. Boleh dijadikan stok karipap IKEA frozen ni. Dapat karipap gorgon ni pun jadilah kan.
Saya tak pastilah harga karipap gorgon ni berapa RM sebab orang yang bagi kan. Dalam 1 pek ni ada 10 biji karipap gorgon.
Karipap gorgon HQ terletak di Shah Alam. Untuk pembelian boleh contact nombor yang tertera di pek karipap gorgon di bawah. Mungkin juga ada agent agent jualan di seluruh negeri.


Ke Kuala Pilah Sebentar Cuma

Cerita semalam, encik suami dapat panggilan. Katanya dari Pos Laju nak hantar barang tapi tak tahu lokasi rumah. Rumah kat kampung. Pelik pulak tiba-tiba ada bungkusan. Alamat kampung pulak tu. Kalau beli barang, tak mungkin guna alamat kampung.
Lepas dah sahkan terima barang, kami pun siaplah balik kampung kejap. Risaulah kalau bungkusan atau
document
 penting ke, kan. Kalau hilang satu hal lah pulak.
Mujurlah suami macam dah kebah dari demam sikit, saya pun ikut sekali lah. Risau pulak sorang-sorang. Cuaca elok betul semalam. Panas boleh tahan. Kenderaan pun agak banyak sebab semalam hari Jumaat kan. Orang sibuk balik kampung agaknya walaupun masih awal lagi, belum habis waktu kerja.
Lama tak tengok awan putih dan langit biru yang cerah. Semacam rembang. Rembang maksud nya titik di sfera samawi yang berada tegak di atas kepala seseorang pemerhati. Sedangkan masa melalui jalan Bukit Putus-Kuala Pilah ni lebih kurang pukul 3 lebih tapi terang macam tengahari.
Lalu depan Ulu Bendul. Perghhh..
Full house
! Sakan masing-masing ambil peluang bermandi manda di Ulu Bendul. Last mandi di Ulu Bendul tahun 2015. Ada polis juga, memantau keadaan.
Sampai kampung,
check
 dalam peti pos ada bungkusan pos laju tu. Bungkusan
newsletter
 rupanya. Masuk rumah kejap je. Lepas tu petik daun kari sikit buat stok dan balik sebab nak singgah membeli barang sekali.
Singgah menyinggah beli itu ini, balik balik cuaca dah nak gelap. Baru pukul 6 macam tu tapi cuaca dah gelap semacam.
Cantik aram temaram. Aram-temaram adalah suasana hampir gelap, suram atau kabur. Aram temaram in english Twilight. Sebut twilight teringat sekual Twilight. Siapa layan? Semua minat kat Edward eh? Saya geng Jacob Black. Blogger Sal, dah marathon Twilight ke belum?
Tak sempat nak menikmati layung, evening glow. Tak dapat ke pantai, kita nikmati permandangan yang sedia ada depan mata.


Kelapa Kuning Dan Kelapa Tua

Balik kampung haritu cuaca kejap mendung kejap panas. Suami pun terkeliru nak meracun semak ke tidak. Sudahnya berakhir dengan kegagalan meracun di hari sabtu. Pagi Ahad lepas embun kering barulah mula siapkan segala pekakas dan bahan untuk meracun.
Sedang suami rancak meracun di sekeliling rumah, saya tutup semua tingkap. Duduk dalam rumah diam diam sempat jugak berblogwalking. Nak duduk luar nanti terhidu bau racun. Mak pulak macam biasa kalau balik kampung mana reti duduk diam.
Dah ditegah duduk dulu rehat tapi... ehhh dia ligat buat kerja. Buat kerja laju-laju, jalan laju-laju pastu mengadu sakit kaki tak kuat. Jumpa jiran jiran tapi sembang jauh-jauh je la. Bertanya khabar dan sembang lama tak jumpa.
Mak-mak kita dah biasa duduk kampung. Banyak aktiviti boleh buat. Itu yang sibuk buat macam macam tu. Jiwa dia lebih kepada suasana kampung. Dapat buat kerja kampung at least kurangkan juga rasa serabut duduk di bandar.
Tiba-tiba dengar suara mak luar tingkap bilik dengan makcik saudara bersembang. Tengah mengutip buah kelapa tua yang pokok tinggi jauh sikit dari pokok kelapa kuning dalam gambar. Nak dibuat stok santan katanya. Bergegas lah saya capai sweater hoodie tolong kutip buah kelapa.
Encik suami pun dah siap meracun kawasan berdekatan dengan rumah. Sambung jauh sikit dari rumah sebab dah semak jugak.
Lepas kutip kelapa, berehat kejap bawah pokok kelapa kuning ni. Kelapa gading ke nama dia? Dalam hati berkata "Alangkah sedapnya kalau dapat air kelapa sejuk masa cuaca panas ni".
Tapi cita cita tak tercapai mengenangkan buah kelapa yang tak besar mana ni. Auto cancel niat nak buat air. Potong mood betul lah buah kelapa ni. Kenapalah tak besar masa ni. Ke memang macam ni besar dia.
Hahaha... Entahlah! Kemain teringin nak minum air kelapa kan tapi tak tahu jenis buah kelapa.
Buah kelapa tua terus dikupas. Mak tukang kopek dengan pengopek kelapa jenis macam gunting tu. Saya tukang tarik sabut kelapanya. Nak guna tu saya tak pandai. Dah hampir siap baru lah encik suami datang tolong lepas meracun.
Merembes segala peluh bila lama tak buat kerja kampung. Mak pun gelak tengok saya berpeluh sakan. Itulah tu dah lama tak bersenam kan. Haha...saya  nasihatkan mak suruh rehat dulu, mak pun suruh saya rehat dulu kalau penat.
End up masing masing teruskan projek mengopek kelapa sampai siap. Tapi saya stop dulu sebab tak larat dah. Mak masih kuat lagi tu. Lepas tu proses mesin kelapa dan perah santan pulak. Suami mesin, mak perah santan. Saya terkulai layu
ditasik madu
.
Eh tak! Disebabkan letih mengopek kelapa yang tak seberapa dan berpeluh beria. Masuk rumah terus mandi.
Semuanya 10 biji kelapa tua mak ambil. Dapatlah beberapa bungkus santan. Saya dapat dua bungkus santan. Santan mak bagi dulu pun masih ada lagi. Tapi mak tetap bagi lagi santan buat stok. Jenis jarang masak bersantan ni dan suka guna santan kotak lagi.
Kalau guna santan fresh kena terus guna baru betul betul fresh. Bila dah simpan lama dia jadi kurang sedap sikit. Kalau masak kena lagi kerap mengacau baru elok hasilnya.
Fuhhh kisah buah kelapa je pun. Berjela jela pulak ceritanya. Jangan bagi perempuan membebel, silap silap jadi sebuah buku. Kah!


Ketam Goreng Berempah Sedap Baq Hang

Baru-baru ni tengok
cara masak ketam berempah Elisya Sandha
 nampak macam sedap je. Saya pun simpan lah dulu post tu.
Itu belum lagi tengok mak mentua dia masak, Sheila Rusly yang selalu masak tak pernah nampak tak sedap. Semua sedap sedap. Anak-anak lelaki dia pun pandai masak. Bagusnya lah!
Balik Kuala Pilah sebentar cuma
 tu dapatlah singgah kedai kat Tanjung Ipoh. Kalau balik mak akan singgah kedai tu beli barang dapur sikit. Ikan, udang, ketam dan lain-lain lagi boleh dikatakan fresh. Senang singgah kedai tepi jalan je tak perlu nak masuk mall.
Semalam lah baru saya masak ketam goreng berempah tu. Sebenarnya pertama kali nak masak ketam goreng berempah ni. Ikut kebiasaan bila beli ketam akan masak
ketam masak lemak cili api
. Itulah paling berselera nak makan. Padahal banyak lagi resipi ketam yang boleh dimasak.
Ketam betina vs ketam jantan
Encik suami beli ketam jantan, kurang sikitlah isi dia. Ketam betina tak ada agaknya. Tak pulak saya bertanya. Ketam betina isinya lagi banyak.
Nak kenal ketam betina, bawah dia bentuk segitiga tu lebar macam bentuk u terbalik. Ketam jantan bentuk segitiga bawah tu runcing macam bentuk v terbalik. Tak tahu apa nama bentuk segitiga tu.
Beli 2 ekor je pun. Seorang seekor jadilah kan. Disebabkan Elisya masak tak share resipi. Kita olahkan masak cara kita je daripada video yang dikongsikan. Nampak bahan-bahan yang digunakan dan cara masak ketam berempah dah pun ditunjukkan dalam video kira bolehlah tu kan.
Bahan-bahan
Ketam (cuci bersih dan potong dua)
minyak untuk menggoreng
Bahan kisar
bawang merah
bawang putih
halia
Serai
Bahan kering
garam
serbuk kunyit
serbuk cili
tepung jagung
daun kari
Cara masak ketam berempah
Gaul rata bahan kisar dan bahan kering  bersama ketam.
Panaskan minyak dan gorengkan sehingga masak.
Ketam goreng berempah is doneee.. Mudah sangat, kan? Ketam pun macam udang jugak, jenis cepat masak.
Sedap juga sesekali makan ketam goreng berempah. Sedap baq (baca : habaq) hang! Ketam ni bukan boleh beli selalu. Mahal satu hal. Nak membeli pun susah. Jarang ada yang fresh. Ini pun dapat ketam cenonet je saiznya. Syukur dapat juga merasa ketam goreng berempah.
Ada orang tak suka makan ketam ni sebab leceh. Dia lagi feel kalau kita meratah je. Makan dengan nasi memang lambat lah siap makan. Kannn...
Beli kat kedai runcit sebelah Agrobazaar Rakyat Pekan Tg Ipoh.


Kuih Bulan (Mooncake) Baker's Cottage Pearl Of Prosperity

Semalam encik suami ke Jabatan Pendaftaran Negara (JPN) untuk menguruskan daftar sijil kematian arwah uwan meninggal bulan Jun lepas. Agak lama untuk menguruskan hal ni disebabkan Perintah Kawalan Pergerakan (PKP). Pejabat tak buka dan perlu buat temujanji.
Ikutkan pakcik kata temujanji bulan 11 nanti. Tapi sejak Negeri Sembilan dah masuk Fasa 3 (bakal masuk fasa 4, bermula 24 Sept) pejabat pun dah dibuka. Untuk urusan pendaftaran kelahiran masih dalam talian. Cuma urusan kematian dibolehkan
walk in
. Alhamdulillah selesai satu urusan.
Balik balik encik suami beli beberapa pastri dari
Baker's Cottage
. Salah satunya Kuih Bulan (
Mooncake
). Disebabkan saya tak pernah rasa kuih bulan, itu yang dia beli tu. Pertama kali nak mencuba kuih bulan.
Sejarah kuih bulan
Kuih bulan (Jawi: كويه بولن ), (bahasa Cina: 月饼 ) sejenis kuih tradisional kaum cina. Biasanya dimakan semasa Perayaan Pertengahan Musim Luruh atau Perayaan Kuih Bulan. Kuih bulan dianggap sebagai satu hidangan makanan istimewa yang penting dalam peristiwa Perayaan Kuih Bulan.
Kuih bulan adalah diberikan kepada rakan-rakan atau disajikan dalam perhimpunan keluarga semasa meraikan pesta tersebut, satu daripada tiga perayaan Cina yang paling penting.
Kuih bulan biasanya pastri berbentuk bulat atau segi empat tepat. Berukuran lebih kurang 10 cm dalam diameter dan 4-5 cm tebal.
Inti tebal selalunya dibuat daripada isi biji teratai dikelilingi oleh satu kerak agak nipis (2-3 mm) dan mengandungi kuning telur daripada telur itik masin.
Kuih bulan sejenis kuih
premium
 yang berat dan tebal berbanding dengan kebanyakan kek Barat dan pastri. Biasanya dimakan diiringi dengan Teh Cina.
sumber : https://ms.wikipedia.org/wiki/Kuih_bulan
Apa yang membuatkan saya tak rasa nak cuba kuih bulan ni sebab kuih bulan Cina. Rasa ragu ragu kuih bulan halal ke tidak. Tapi sekarang dah ada kuih bulan melayu dan Baker' Cottage pun ada sijil halal. Jadi, bolehlah makan tanpa ragu ragu kuih bulan Baker's Cottage halal.
Baker's cottage promotion 2021
30% off : RM14.42
NP : RM20.60
Encik suami beli 1 je sebab nak rasa, kan. satu biji je pun dah mahal
even
 harga promosi pun. Faktor harga juga buat saya rasa lambat lagi nak rasa kuih bulan ni sebenarnya. Boleh tahan mahal juga, kan?
Itu belum lagi pembungkusan kuih bulan yang berkotak exclusive tu. Ratusan harganya.
Mungkin cara pembuatan atau bahan-bahan yang digunakan buatkan kuih bulan ni mahal sebegitu rupa. Terkejut tau tengok harga macam tu. Saya je kot terkejut sebab tak pernah membeli, kan. Yang dah biasa beli lain cerita.
Apa yang menarik tentang kuih bulan ni adalah corak kuih bulan itu sendiri dan juga ada pelbagai perisa. Corak corak kuih bulan berbeza dan cantik-cantik dilihat. Encik suami beli kuih bulan
Baker's Cottage
 E2,
Pearl Of Prosperity
.
Pearl Of Prosperity (E2)
An interesting 3-layer mooncake, which combines the aromatic fragrance of jade green pandan lotus at the outer layer with golden yellow mung bean filling and golden salted egg yolk at the center.
Weight: 180gm
Menarik paras rupa keratan rentas kuih bulan ni. Kuih bulan yang mampat isinya. Tak mudah rapuh. Teksturnya halus. Rasa seperti kuih kacang hijau. Tiba-tiba gigit
salted egg
 tengah tu, rasa macam pelik bila bergabung dengan rasa kacang hijau.
Sepotong tu makan kongsi berdua. Bila rasa pelik itu muncul, terus berhenti makan dan akan bersambung makan nanti. Rasa nak keluarkan
salted egg
 tu dan makan dengan nasi je nanti. Baru boleh habiskan
salted egg
 tu.
Ini yang buat rasa trauma nak mencuba kuih bulan lagi ni. Mungkin akan ada lah kot perisa yang boleh buat saya suka makan kuih bulan ni. Tapi nak beli tu entah tak tahu bila. Macam tak je.


Labu Masak Lemak Simple Je Lah

Lambat bersiaran harini. Macam macam kerja nak kena selesaikan dulu barulah boleh jengah
blog
. Tersibuk tanpa sengaja pulak harini. Nak
draft
 dan
auto published
 tak ada idea pulak. Dalam kekalutan tak tahu nak masak apa. Saya masak lauk labu masak lemak je lah.
Lama sebenarnya tak makan labu. Bukan apa, kalau beli labu kena pilih yang saiz kecil sebab saya makan sorang je. Suami memang tak makan labu. Leceh betul kan kalau nak masak untuk kita sorang je. Kena masak lauk lain nanti.
Kadang masak separuh biji labu makan sorang sampai ratah ratah untuk habiskan. Gitulah, tak ada teman peminat lauk labu masak lemak. Saya gorengkan ikan kembung separuh dan hidangkan dengan sambal gesek. Berselera makan merarau hari ni. Alhamdulillah...
Masakan labu ni ada bermacam macam versi, labu masak lemak putih, labu masak lemak cili api, labu masak lemak udang, labu masak lemak ikan masin dan macam macam lagilah. Walau apa pun versinya, resepi labu masak lemak simple je. Cuma rencah je berbeza.

Potong labu dan masukkan dalam periuk. Masukkan santan, air secukupnya, garam sikit, serbuk kunyit sikit, hirisan bawang besar, hirisan cili merah, black pepper sikit, daun kunyit dan serai.
Masak dengan api perlahan dan biarkan labu empuk. Masak guna santan kotak kacau sikit sikit je lah. Mudah sangat, kan? Untuk resipi penuh, rujuk link dibawah. Saya pernah kongsikan sebelum ni.
baca juga :
resipi labu masak lemak


Lantana Camara, Adakah Ini Bunga Tahi Ayam Sebenar

Petang ni cuaca panas betul. Rasa macam pening kepala dibuat. On air cond bilik kejap bagi sejuk badan, barulah okay sikit. Bila cuaca panas ni teringat lah haritu masa dok kutip
kelapa tua
 tu. Cuaca panas tapi tak berapa terik.
Berdekatan pokok kelapa gading, saya terpandang bunga lantana camara atau nama kampungnya orang panggil bunga tahi ayam. Adakah ini bunga tahi ayam sebenar? Atau ini bunga tahi ayam kampung dan
bunga tahi ayam marigold
tu versi bandar?
hmm..Tidak lah saya ketahui jenis bunga tahi ayam yang sebetulnya. Kalau tahu, silalah tinggalkan komen ye. Kenapa disebut bunga tahi ayam tu sudah tentulah dari segi baunya. Bunga tahi ayam busuk seperti tahi ayam kononnya.
Pokok bunga tahi ayam/ Lantara Camara
Nama lain bunga tahi ayam dikenali dengan nama bunga pagar. Bunga tahi ayam in english apa ye? Nama saintifiknya, Lantana camara. Lantara Camara merupakan spesies tumbuhan berbunga dari keluarga verbena, Verbenaceae. Asalnya dari kawasan tropika Amerika.
Ia merupakan sejenis pokok renek yang berbulu dan digunakan dalam perubatan Melayu. Terdapat lebih kuran100 jenis lantana.
Ketinggian pokoknya pula boleh mencapai 3-5 kaki. Kelebaran tumbuhan ini boleh mencapai ke 8 kaki. Batangnya berduri dan daunnya pula berbau yang kurang menyenangkan . Bunga tumbuhan ini berbentuk payung dan mempunyai pelbagai warna dari kuning, merah jambu, ungu dan kuning kemerahan.
Warna bunga ini juga berubah mengikut peringkat iaitu dari warna putih ke warna kuning, warna jingga ke warna merah dan warna pink ke warna ros kemerahan. Perubahan warna ini berubah mengikut kepada iklim persekitan.
Kebiasaannya tumbuhan renek ini hanya didapati di negara-negara beriklim lembap sahaja. Buahnya pula berbentuk tangkai, berwarna hijau, merah dan biru kehitaman. Pokok Lantana ini lazimnya sangat jarang dirosakkan serangga ataupun haiwan, ini kerana pokoknya yang beracun.
sumber : https://ms.wikipedia.org/wiki/Bunga_tahi_ayam
Unik bunga tahi ayam ni. Dalam sekuntum bunga ada kuntum kuntum yang lain. Warna dan rupa paras cantik dah tapi sayang bau dia kurang menyenangkan pulak.
Baru baru saya terbaca di blog kak SK,
bunga marigold boleh dimakan
 rupanya. Diamalkan untuk tujuan kesihatan. Alamak, saya tak pasti boleh telan ke tidak.  Tapi bunga bunga yang boleh dimakan tu sangat menarik dan cantik. Nak makan pun sayang tau.


Malam Malam Pekena Samyang Hot Chicken Ramen Cheese

Cerita malam semalam. Cuti masuk office oil & gas (baca : dapur) sebab ada beli samyang hot chicken ramen cup. Sesekali kita makan samyang hot chicken ramen cup tak payah nak beria masak bukak api dapur.
How to make samyang hot chicken ramen
Masak air, curah dalam cup sampai ramen kembang. Tapis, kemudian masukkan rencah dalam pek yang disediakan tu. Gaul rata dan ngap!
Semudah itu je nak sediakan makan malam semalam.
Bila dengar samyang ni kita dah terbayangkan rasa pedas menyengat dia. Sedangkan tuang sos dia pun dah menyengit bau kat hidung ni. Memandangkan dah tahu rasa pedas menggila tu, saya tak tuang habis sos merah pedas tu. Tuang 3/4 je daripada 1 pek tu.
Ikut rasa teringin, saya nak rasa samyang pek warna pink tu. Tapi tak ada pulak katanya. Belilah jelah samyang hot chicken ramen cheese je pek kuning. Taknak yang pek hitam tu sebab pedas. Yang 2X pedas tu memang taklah nak beli. Azab weiii nak habiskan.
Inipun beli sebab teringin makan samyang pedas. Macam lama tak makan maggi, kira lulus lah nak makan malam semalam.
Samyang hot chicken ramen cheese
Disebabkan saya letak 3/4 je sos pedas tu jadi kuranglah pedas sikit. Campur dengan cheese powder lagi mengurangkan tahap  kepedasan tu. Kira pedas yang okay untuk menikmati samyang pedas ni. Untuk feel lagi cheese, saya letak sekeping slice cheese.
Gaulkan sekali masa ramen tengah panas tu. Dapat bayangkan cheese tarik tu. Tapi bila sejuk of courselah dia berketul ketul sikit. Kalau ditambah extra cebisan seaweed tu mesti lagi sedap kot.
Eh, kejap. Kartun anak ayam tu gelakkan kita ke ek? Kelakar eh kita kepedasan? Cuba jawab sikit.
Nak tanya jugak. Dalam banyak banyak flavor samyang, mana satu favourite awak?


Malaysian Ghost Stories Episod 10 : Hantu Takde Kepala

Malaysian ghost stories episod 10 menampilkan kisah tentang hantu takde kepala lakonan Erry Putra, Hasnul Rahmat dan ramai lagi. Saksikan Malaysian ghost stories episod 10 Hantu Takde Kepala atau dikenali dengan nama Hantu Janet di Astro Ria atau strim di Astro Go/Ultra.
DRAMA MALAYSIAN GHOST STORIES
Episod 10 : Hantu Takde Kepala (Hantu Janet)
Waktu tayangan : 9 September 2021 (Khamis), jam 11:00 malam
Idea asal : Syawal Azrai
Penulis skrip : Amar Amir
Siaran TV : Astro Ria
Pengarah : Eoon Shuhaini
Produksi : Arie Zaharie Production, AA Success Pictures
SINOPSIS HANTU TAKDE KEPALA
Mengisahkan tentang tradisi masyarakat lam dulu-dulu yang memotong kepala manusia untuk pemujaan dan ditanam di kawasan pembinaan sebagai tiang utama bangunan tersebut jadi lebih kukuh. Hantu takde kepala kemudian mengetuk pintu rumah mereka yang memotong kepalanya kerana mahukan kepalanya kembali.
PELAKON DAN WATAK
Ery Putra sebagai Azri
Hasnul Rahmat sebagai Nazreen
Khairul Anwar sebagai Rahim
Amir Ise sebagai Sufian
Eileen Yeo sebagai Janet
Syazwan sebagai Munir
Dollah Chantik sebagai Emcee
Muhammad Azim sebagi Junid
Syed sebagai Mahat
Daus sebagai Fahri
LAGU TEMA
Tajuk lagu : Tragedi
Artis : Amira Othman
Komposer : Sharon Paul
Lirik : Amira Othman


Malaysian Ghost Stories Episod 11 : Hantu Jepun

Malaysian ghost stories episod 11 menampilkan kisah tentang hantu jepun lakonan Fezrul Khan, Izzy Reef, Arman Dezra, Syamim Razii, Aliff Idham, Zaki Yamani dan ramai lagi. Saksikan Malaysian ghost stories episod 11 Hantu Jepun di Astro Ria atau strim di Astro Go/Ultra.
DRAMA MALAYSIA GHOST STORIES
Episod 11 : Hantu Jepun
Waktu tayangan : 13 September 2021 (Isnin), jam 11:00 malam
Idea asal : Syawal Azrai Mokhtar
Penulis skrip : Srikandi Emma, Sri Dewi
Siaran TV : Astro Ria
Pengarah : Izuan Mokhtar
Produksi : Arie Zaharie Production, AA Success Pictures
SINOPSIS HANTU JEPUN
Mengisahkan tentang sekumpulan remaja yang berkumpul di sebuah kem untuk aktiviti tambahan sekolah mereka. Mereka telah diganggu dengan kemunculan askar Jepun apabila salah seorang daripada mereka melanggar pantang larang tempat tersebut.
PELAKON DAN WATAK
Fezrul Khan sebagai Cikgu Azim
Izzy Reef sebagai Zahid
Armand Ezra sebagai Farid
Syamim Razi sebagai Shah
Aliff Idham sebagai Kamal
Zaki Yamani sebagai Airil
LAGU TEMA
Tajuk lagu : Tragedi
Artis : Amira Othman
Komposer : Sharon Paul
Lirik : Amira Othman


Malaysian Ghost Stories Episod 12 : Penunggu Rumah Banglo

Malaysian ghost stories episod 12 menampilkan kisah tentang Penunggu Rumah Banglo lakonan Hasnul Rahmat, Aleza Shadan, Natasha Elyzza, Tuan Asmawi, Hamdan Senario dan ramai lagi. Saksikan Malaysian ghost stories episod 12 Penunggu Rumah Banglo di Astro Ria atau strim di Astro Go/Ultra.
DRAMA MALAYSIA GHOST STORIES
Episod 12 : Penunggu Rumah Banglo
Waktu tayangan : 14 September 2021 (Selasa), jam 11:00 malam
Idea asal : Syawal Azrai Mokhtar
Penulis skrip : EpyKodiang
Siaran TV : Astro Ria
Pengarah : Azhari Zain
Produksi : Arie Zaharie Production, AA Success Pictures
SINOPSIS PENUNGGU RUMAH BANGLO
Siti (Natasha Elyzza), seorang gadis kampung yang masih muda menawarkan diri untuk bekerja sebagai orang gaji di sebuah banglo mewah. Tanpa dia sedar, penghuni rumah Siti bekerja itu sebenarnya telah lama mati dibunuh.
PELAKON DAN WATAK
Hasnul Rahmat Sebagai Datok Jamal yang telah mati
Aleza Shadan sebagai Kak Nor
Natasha Elyzza sebagai Siti
Tuan Asmawi sebagai Tok Akil
Hamdan Senario sebagai Ayah Siti @Cikgu Abu
Izuan Mokhtar sebagai Datok Jamal sebenar
LAGU TEMA
Tajuk lagu : Tragedi
Artis : Amira Othman
Komposer : Sharon Paul
Lirik : Amira Othman


Malaysian Ghost Stories Episod 13 : Balan Balan

Malaysian ghost stories episod 13 menampilkan kisah tentang Balan Balan iaitu hantu penanggal di Sabah lakonan Zahiril Adzim, Bella Astillah dan ramai lagi. Saksikan Malaysian ghost stories episod 13 Balan Balan di Astro Ria atau strim di Astro Go/Ultra.
DRAMA MALAYSIAN GHOST STORIES
Episod 13 : Balan Balan
Waktu tayangan : 15 September 2021 (Rabu), jam 11:00 malam
Idea asal : Syawal Azrai Mokhtar
Penulis skrip : EpyKodiang
Siaran TV : Astro Ria
Pengarah : Eoon Shuhaini
Produksi : Arie Zaharie Production, AA Success Pictures
SINOPSIS BALAN BALAN
Amri (Zahiril Adzim) mengikuti kekasihnya Maria (Bella Astillah) untuk pulang ke kampungnya di Sabah berjumpa dengan ibu Maria. Pada satu malam, Amri telah melihat makhluk berupa kepala terbang di hadapannya untuk mencari mangsa.
PELAKON DAN WATAK
Zahiril Adzim sebagai Amri
Bella Astillah sebagai Maria
Hazida Hashim sebagai Cik Su
Razman Mahayuddin sebagai Harun
Shualaini Osman sebagai Bomoh
Erin iqwanie sebagai wanita mengandung
Azanuar sebagai orang kampung 1
Afiq Syauqi sebagai orang kampung 2
Amil Amri sebagai lelaki muka buruk
Alif Aziz sebagai lelaki kacak
Eriqa Astillah sebagai perempuan cantik
LAGU TEMA
Tajuk lagu : Tragedi
Artis : Amira Othman
Komposer : Sharon Paul
Lirik : Amira Othman


Malaysian Ghost Stories Episod 14 : Hantu Air

Malaysian ghost stories episod 14 menampilkan kisah tentang HANTU AIR lakonan Amerul Affendi,
Balkisyh Semundur Khan, Fadhli Masoot, Tuan Asmawi dan ramai lagi. Saksikan Malaysian ghost stories episod 14 Hantu Air di Astro Ria atau strim di Astro Go/Ultra.
DRAMA MALAYSIAN GHOST STORIES
Episod 14 : Hantu Air
Waktu tayangan : 16 September 2021 (Khamis), jam 11:00 malam
Idea asal : Syawal Azrai Mokhtar
Penulis skrip : Aloy Paradoks
Siaran TV : Astro Ria
Pengarah : Izuan Mokhtar
Produksi : Arie Zaharie Production, AA Success Pictures
SINOPSIS HANTU AIR
Semasa memancing, Zaini (Amerul Affendi) dan rakannya telah menemui sebuah dulang ancak yang dihanyutkan untuk membuang saka terapung di atas permukaan air. Senyap-senyap Zaini mengambil sesuatu dari dalam dulang tersebut iaitu cincin. Kemudian, tanpa diduga Zaini berubah dan sesuatu telah berlaku pada dirinya.
PELAKON DAN WATAK
Amerul Affendi sebagai Zaini
Balkisyh Semundur Khan sebagai Maria
Fadhli Masoot sebagai Ucop
Tuan Asmawi sebagai Pawang
Dollah Cantek sebagai Pak Sarip
Muhammad Afiz Bin Adam sebagi Sudin
Amer Haziq Syahmi sebagai Seman
LAGU TEMA
Tajuk lagu : Tragedi
Artis : Amira Othman
Komposer : Sharon Paul
Lirik : Amira Othman